qundao/data-zh-poetry huggingface dataset:
竹长寺
作者：权遇
朝代：明
体裁：古风

衙罢乘閒出郭西，残僧古寺路高低。祭星坛畔春风早，红杏半开山鸟啼。
清明
作者：权韠
朝代：明
体裁：五言律诗

淑气催花信，轻黄著柳丝。人烟寒食后，鸟语晚晴时。老去还多事，春来懒赋诗。京华十年梦，惆怅只心知。
寓白沙公馆阻海寇四日风利渡海次日抵英利遇陈自所同宿驿西偏
作者：李一夔
朝代：明

怀归每恨到家迟，迟速乾坤自有期。孤馆天留三日榻，片时风利一帆飞。长途有分从羸马，薄酒无钱任典衣。旧话喜逢贤太守，不妨萍迹驿前扉。
怀王韦轩
作者：李一夔
朝代：明

剑气腾冲孔孟津，风光何事久羁人。骚坛酌月频更主，旅馆看花又过春。老病自怜青眼旧，交游谁信白头新。锦天迎养真天乐，争奈停云粤海滨。
春日金台怀钟黄山
作者：李一夔
朝代：明

青衫两载染京尘，怀抱迂疏敢对人。飞雁南天来札少，流莺乔木感怀新。勋名芳远君青史，富贵缘轻我白云。薄拟一樽谈肺腑，百年颠倒是何辰。
和黄恪斋月夜泛舟
作者：李一契
朝代：明

谁将光景谢留连，好月随波落客边。九曲调高夷水棹，一篷风细剡溪船。消磨尘鞅三山杳，妆点春光两岸妍。想到忘形花柳外，有怀多是在前川。
小金山谒苏文忠公祠
作者：李一契
朝代：明

水带环窗绿，山屏隔岸青。仰高来古寺，览胜历幽亭。九死孤忠在，三生旧梦醒。念亲久延伫，拥棹下前汀。
拜淮阴侯庙
作者：李一契
朝代：明

忍辱屠门未可非，河边一饭迹尤奇。三分若决蒯通策，中尉黄金总浪施。
赠林艾陵
作者：李一契
朝代：明

白日不再媚，黄花无终期。美人入我怀，援琴写寸私。明月流丹楹，照见金玻璃。杯空明月在，对此重悽其。
过安庆怀先兄帽山尝宰怀宁
作者：李一契
朝代：明

弦歌声歇几周星，香火千年寄皖城。善治未题明道墓，瓣香聊识惠连情。
送毅轩兄分教琼山次韵
作者：李一契
朝代：明

渊源家学旧名科，出处还谁得惠和。官冷作人应有道，时清航海迥无波。光声拜接文庄范，客况随安邵老窝。乡国化行无彼我，榔枒云树即松萝。
中秋对月答张给事
作者：李一宁
朝代：明

客中适值中秋夜，北望南瞻感慨频。乡国迢遥心万里，冰壶清澈月孤轮。山酤且共酬佳节，水调谁歌动紫宸。珍重黄扉贤使相，可能分借满腔春。
次韵答胡中丞
作者：李一宁
朝代：明

驻节休嗟动隔旬，当关锁钥正需人。黠酋未殄心恒悄，优诏俞归乐最真。揖让直须还古道，衣冠谁与接芳尘。等閒欲赋高山雅，一载风花万斛春。坐拥貔貅百万兵，一时毡毳避威名。勤劳总为西人讨，吐握常悬北阙情。望入云霄孤鹗杳，春回草色四郊明。平生亦抱先忧志，感激高风欲请缨。
次韵答胡中丞·其一
作者：李一宁
朝代：明

驻节休嗟动隔旬，当关锁钥正需人。黠酋未殄心恒悄，优诏俞归乐最真。揖让直须还古道，衣冠谁与接芳尘。等閒欲赋高山雅，一载风花万斛春。
次韵答胡中丞·其二
作者：李一宁
朝代：明

坐拥貔貅百万兵，一时毡毳避威名。勤劳总为西人讨，吐握常悬北阙情。望入云霄孤鹗杳，春回草色四郊明。平生亦抱先忧志，感激高风欲请缨。
鸡泽道中
作者：李一宁
朝代：明

茅屋投居笑笑忙，男儿事业在纲常。马蹄泥泞村边急，客思蝉声叶底长。萱草绿深秋霭合，豆花香散午风凉。何时海燕乘春至，白日双飞入画堂。
游黄旗峰
作者：李一清
朝代：明

奇屼孤峰耸日边，登临诗酒不消钱。莺花绰约欺华鬓，风日妍暄洽彩筵。回马并驰春草径，归鸦群噪夕阳天。廉泉汨没知何处，胜迹空怜万古传。
西湖吊古
作者：李一清
朝代：明

世变江河不可回，英雄空负出群才。西京日落征旗捲，南渡风寒画角哀。十二金牌催魏阙，三千珠履散燕台。凭谁洗却千年恨，浙水寒声去复来。
次知府吴国伦鉴江亭诗韵
作者：李一迪
朝代：明

石壁高悬一径回，新亭屹立为谁开。云含山色从天落，日送江光入槛来。抱病频年怀鉴水，衔杯此地即蓬莱。欲归共拟观涛赋，无那郢都白雪才。
幽居
作者：李万龄
朝代：明

养性惟宜拙，山中一草堂。风来门自动，月到院生光。径僻青苔滑，窗虚绿树藏。淡然无一物，高卧对羲皇。
初至金陵酬李吏部于田
作者：李三才
朝代：明

飘泊愁谁语，艰难喜尔同。客心秋草外，世事酒杯中。野色侵船黑，江波荡晚空。相看无限泪，不是泣途穷。
初至金陵魏懋忠李于田见过留饮
作者：李三才
朝代：明

春风洒涕别长安，此地开樽强笑欢。纵得故人分客恨，更教短铗对谁弹。秦淮日夜愁中急，汉阙崚嶒梦里看。闻道蓟门新接战，乡云边月共凭阑。
吕梁遇仲文留饮志别
作者：李三才
朝代：明

潦倒从吾好，飘零见汝心。颜无别后改，交比向来深。船压鱼龙夜，星稀乌鹊林。人情惊反覆，肠断《白头吟》。
秋夜宿直
作者：李三才
朝代：明

十载犹郎署，蹉跎愧少年。凉风回树杪，白露下庭前。漏度三更雨，灯残五夜烟。由来飞动意，回首欲茫然。
精严寺
作者：李三才
朝代：明

挈友间行及早凉，精蓝西畔足徜徉。不知半日逢僧话，万树风声下夕阳。
送姜仲文之徐州
作者：李三才
朝代：明
体裁：五言律诗

转饷君之楚，为郎我滞燕。一尊悲远道，并马忆朝天。云失西山树，江迷大泽烟。相思若汴水，日夜咽君前。
送诸博士寿贤量移过里兼怀顾叔时兄弟时方有洮岷之警
作者：李三才
朝代：明

秦关西望壮心惊，风雪梁园送汝行。汉帝有恩前贾席，书生何计请终缨。金缯岁月翻挑虏，宵旰朝廷已论兵。若到江南逢二顾，安危万里想同情。
送马心易被谪南还
作者：李三才
朝代：明
体裁：五言律诗

风雨金陵暮，萧然逐客舟。酬恩空一剑，去国正三秋。岸阔青枫远，江深落照愁。五湖知有兴，只此又何求。
游香炉庵
作者：李三英
朝代：明

溪容青雀舫，路转白蘋洲。及岸松杉引，入山薜荔留。鹿门终不负，鹤诏尚须酬。无限登临意，聊为汗漫游。
送李明皋之成都司理
作者：李上馨
朝代：明

使君佐郡起贤科，祖帐都门奈别何。二酉近连岷岳出，三川遥待锦帆过。长悬揽辔安时策，争看乘骑夹道歌。奏绩正当停辇日，琐闱花发待鸣珂。
送梁吉孺之兰阳文学
作者：李上馨
朝代：明

梁园此日赋南征，歧路分携怆客情。捧檄自随孤剑入，题桥宁负驷车荣。残碑历历中郎字，遗宅萧萧荀令名。座上谈诗颐欲解，讲帏今独有匡衡。
送谢见齐同年奉命归娶
作者：李上馨
朝代：明

江南词客谢玄晖，年少名成衣锦归。负弩前驱天下少，倚门双玉世间稀。泥封特许知恩重，宝炬遥分见御辉。不欲别君更翘首，白云何处是乡围。仙舟远向蓟门开，兄弟风尘尔又回。紫气独悬关外满，浮云偏逐梦中来。乘龙应羡仙郎驾，引凤同栖玉女台。分手各天遥记忆，莫令春雁阻书裁。
送谢见齐同年奉命归娶·其一
作者：李上馨
朝代：明

江南词客谢玄晖，年少名成衣锦归。负弩前驱天下少，倚门双玉世间稀。泥封特许知恩重，宝炬遥分见御辉。不欲别君更翘首，白云何处是乡围。
送谢见齐同年奉命归娶·其二
作者：李上馨
朝代：明

仙舟远向蓟门开，兄弟风尘尔又回。紫气独悬关外满，浮云偏逐梦中来。乘龙应羡仙郎驾，引凤同栖玉女台。分手各天遥记忆，莫令春雁阻书裁。
题燕台胜览卷
作者：李上馨
朝代：明

京国多佳丽，王孙几胜游。千金燕市日，一诺蓟门秋。筑击声悲壮，钩悬影动浮。惭予方梦鹿，短笔未堪投。
秋日郡公招饮朝宗楼
作者：李世鳌
朝代：明
体裁：七言律诗

长江如带绕城楼，远近晴岚入槛浮。黄鹄招来檐下舞，白云飞向坐中收。波光不碍千帆影，野色平分万里秋。珍重使君能爱客，愿留明月醉沧洲。
㲰狗叹
作者：李东阳
朝代：明
体裁：乐府曲辞

石头城中镇将死，父忠臣，儿孝子。袁家小儿匿不住，乳母怒，门生喜。杀郎君，要贼利，天地鬼神须鉴汝。斗场开，㲰狗戏，狗噬狂生如噬豕。狗亦有知能报主，齐朝司空空姓褚。
一舫斋诗
作者：李东阳
朝代：明

十亩青山八九椽，卧游聊以屋为船。星槎有路疑秋泛，波浪无声搅夜眠。东海添筹非浪语，南华飘瓦亦同篇。也知白发诗人兴，不在芦花浅水边。
三叠韵答原博
作者：李东阳
朝代：明
体裁：七言律诗

坡书新价踊如山，珷石何堪报玉环。榻遍吴笺犹送锦，搦残湘管半无斑。文心捧处惭施女，笔阵围时困楚般。石底老蟆如可学，爬沙双手不辞顽。
三字狱
作者：李东阳
朝代：明
体裁：乐府曲辞

朋党谪，天下惜。惜不惜，贬李迪。三字狱，天下服。服不服，杀武穆。奸臣败国不畏天，区区物论真无权。崖州一死差快意，遗恨施郎马前刺。
三寿图歌监察御史祁门谢廷献得南极图寓归为父封君寿请为长句时其伯叔父皆在焉
作者：李东阳
朝代：明
体裁：古风

何人妙作南极图，极星晃耀当南狐。化为老人长骨颅，翩然凌空一鹤孤。刚风为举云为扶，俯视六合皆泥涂。下有二翁仪貌都，仰天翘首若有呼。仙凡异路心则孚，颇觉殊相非庸夫。茫茫尘海难乘桴，谁更有人如此夫。新安谢氏黄绮徒，伯年七十颜不枯。绣袍白简高帽乌，如星有芒鹤有雏。封章帝降来江湖，李也与翁同范模。布衣韦带相萧疏，禀形钟气非二初。情深不间尔与吾，此图此景世岂无。持以髣髴犹其粗，郎君得此踰瑶玞。身立玉阶入金铺，南飞一曲酒满酤。恨不举翼如轻凫，当筵索笔徵诗逋。鲁歌三寿理不诬，五星作赞后有苏，吾才不能奈此乎。
三星图歌寿致仕马太守
作者：李东阳
朝代：明
体裁：古风

三星何光华，回光下烛黄门家。精灵在天光在地，化作人形与人类。福星雍容丰且都，翩然骑鹤乘紫虚。禄星高冠盛华裾，浮云为驭鸾为车。寿星古貌长骨颅，渥丹为颜雪鬓须。金縢玉轴藏秘符，下主人寿无沈瘉。森然万象中，见此三丈夫。天高路远不可呼，三星三星真有无。仙翁皎皎人中星，福禄而寿身康宁，俨如星辰在丹青。问翁福，开金罍，坐华屋，儿孙纷纷如立竹。问翁禄，象简绯袍佩双玉。人生五马贵亦足，况有天书照林谷。问翁寿，今几何，筋力强健头双皤。人生七十古未多，翁今况是一纪过。三星在天，一星在堂，四星煌煌，为国之光。下有文昌星，炳然居其傍。冠裳伟风度，云是黄门郎。紫微垣高天咫尺，下照后土成祯祥。圣明在位世寿昌，翁百千岁长无疆。年年愿授长生简，写我玉薤青琳琅。
三月六日曰川宅赏接杏绿萼梅限韵
作者：李东阳
朝代：明
体裁：七言律诗

三月长安见此花，东君犹恋北人家。清香有月还疑暗，老态无风也自斜。纵饮不辞杯尽白，苦吟应直鬓双华。青枝绿萼依然在，凭语诗人莫误誇。
三月十九日师召邀饮适得家报生孙众客喜甚即席联句书于堂壁归叠前韵二首·其一
作者：李东阳
朝代：明
体裁：七言律诗

我始生男君已孙，且须倾倒共开樽。风流顿合推前辈，弈叶还应大此门。骥子几时开道路，散声终日傍檐阍。从今阿囝称郎罢，更把方言仔细论。
三月十九日师召邀饮适得家报生孙众客喜甚即席联句书于堂壁归叠前韵二首·其二
作者：李东阳
朝代：明
体裁：七言律诗

晓盘汤饼荐槐芽，载酒同过内史家。三世早知书有主，一翁真喜鬓无华。梦中识面如曾见，醉里逢人或自誇。我亦居然大父行，为渠翘望海东涯。
三缄图
作者：李东阳
朝代：明
体裁：五言绝句

旧说三缄者，长疑此义偏。空斋默坐后，须信古人贤。
上元后一日亨父席上得合字
作者：李东阳
朝代：明
体裁：古风

长安佳丽地，冠骑纷馺遝。时维上元节，尘壒腾四踏。华风蔼春温，香雾疑夜合。鱼灯照空明，兽炭隐残㷈。侯门道路拥，金翠有遗钑。街衢儿女喧，老稚相噂沓。官闲常闭户，吾性颇耐杂。忽闻好事邀，诗兴翩已飒。高堂列盘馔，解带方满榻。肥烹饫庖羊，错荐繁海蛤。更深席屡煖，归袂每被拉。春光仅九十，转眼过半百。当时曲江游，庚癸惊再匝。佳儿喜在抱，何必胜佩韐。语长意未穷，宾主同一嗒。悲欢勿重道，且放陈遵閤。
上元后十日会冶斋观梅值雪限韵二首·其一
作者：李东阳
朝代：明
体裁：七言律诗

有约移尊玉署东，小梅疏雪赏心同。轻飏晚色还随袖，浅著春寒未满丛。娱客漫须琴有调，催诗却笑雨无功。休论腊日三回白，且胜元宵万点红。
上元后十日会冶斋观梅值雪限韵二首·其二
作者：李东阳
朝代：明
体裁：七言律诗

片雪斜飘别院东，此花风致偶能同。飞从贝阙三千丈，占惯春风第一丛。剪刻似经词客赋，栽培多荷主人功。相逢欲斗空明色，正对金杯腊酒红。
上元日与文敬诸友游神乐观蒙典簿宅归马上作
作者：李东阳
朝代：明
体裁：七言律诗

玉壶沽酒载青骢，同向城南问老蒙。谁信神仙有官府，始知轩冕是樊笼。去年花在开应晚，落日诗成意未工。归到上元灯火夜，九衢丝管听儿童。
不寐
作者：李东阳
朝代：明
体裁：古风

遥夜耿无寐，悠悠对青灯。幽怀不盈掬，缕结如春绳。垂髫弄柔翰，滥采世上声。弱岁忝科籍，冠簪奉明廷。生平四十载，鬓发白几茎。岂不愧窃禄，日给粟数升。惟馀素心在，不与炎凉更。营营彼何物，集我垣西庭。沾我白苧裳，涴我素玉屏。城狐不敢问，市虎难为撄。涂人勿复道，知者已复惊。曾参岂杀人，不疑本无兄。内省寔自疚，人尤竟谁能。不闻谤贪者，足浼夷齐清。古人重不辩，辩极翻益增。志士耻苟免，壮夫想孤征。拟寻江湖兴，未结松筠盟。故国隔湘水，旧游在金陵。兹谋苦不遂，郁郁竟何成。誓存操修节，谨独戒未萌。闭门索古义，著书见高情。著鞭让祖生，割席效管宁。从此毕馀志，垂休俟千龄。
与仲律饮鸣治宅用原博韵
作者：李东阳
朝代：明

偶陪骢马游三日，复到城南意惘然。山色见如逢旧友，菊花开不厌残年。幽居地接东陵近，爱客心知北海贤。犹识旧堂曾下榻，隔楼风雨赋诗眠。
与佩之诗有误笔以书见问叠前韵
作者：李东阳
朝代：明
体裁：七言律诗

嘉鱼诗罢客筵开，多事诗人独未来。忆钓每看江雪画，闻歌如隔海云堆。釜中旧业空愁屡，濠上高谈亦近嵬。愧有恶词兼误笔，一时丛杂待君裁。
与刘时雍
作者：李东阳
朝代：明

客从方岩来，戒我作诗疾。君仍索我诗，谓我意所适。深言中奇病，二子皆我益。还从适处来，便向疾中释。而我亦何心，悠悠自朝夕。
与刘时雍
作者：李东阳
朝代：明
体裁：古风

客从方岩来，戒我作诗疾。君来索我诗，谓我意所适。深言中奇病，二子皆我益。还从适处得，便向疾中释。而我亦何心，悠悠自朝夕。
与姜用贞
作者：李东阳
朝代：明

丛兰绝低小，隐约幽岩姿。危冈有高松，下影回薄之。大小固异质，托交乃其宜。君本老成人，我生良已迟。情亲若兄弟，年数两相遗。相逢即倾盖，久矣不复疑。我歌贫交行，试问和者谁。节过人事简，驾言适我庐。一茶啜未才，童仆促回车。揽之不肯住，答我有所趋。十朝不一见，为我惜须臾。昨夜梦君来，相见但踌躇。翻思梦中言，展转一字无。
与姜用贞·其一
作者：李东阳
朝代：明

丛兰绝低小，隐约幽岩姿。危冈有高松，下影回薄之。大小固异质，托交乃其宜。君本老成人，我生良已迟。情亲若兄弟，年数两相遗。相逢即倾盖，久矣不复疑。我歌贫交行，试问和者谁。
与姜用贞·其二
作者：李东阳
朝代：明

节过人事简，驾言适我庐。一茶啜未才，童仆促回车。揽之不肯住，答我有所趋。十朝不一见，为我惜须臾。昨夜梦君来，相见但踌躇。翻思梦中言，展转一字无。
与姜用贞二首·其一
作者：李东阳
朝代：明
体裁：古风

丛兰绝低小，隐约幽岩姿。崇冈有高松，下影回薄之。小大固异质，托交乃其宜。君本老成人，我生良已迟。情亲若兄弟，年数两相遗。相逢即倾盖，久已不复疑。我歌贫交行，试问和者谁。
与姜用贞二首·其二
作者：李东阳
朝代：明
体裁：古风

节过人事简，驾言适我庐。一茶啜未终，童仆促回车。揽之不肯住，答我有所趋。十朝不一见，为我惜须臾。昨夜梦君来，相见但踌躇。翻思梦中言，展转一字无。
与时用陪士常话别联句翌日士常见和因叠前韵
作者：李东阳
朝代：明
体裁：七言排律

客去萧然卧北窗，兴来谁复倒馀缸。钟声坐觉催寒漏，灯影长怜伴夜釭。徐榻正悬怀旧侣，郢词初变忆新腔。忧时每念丹心独，抗世宁教白眼双。敢谓文章非忝窃，未看民俗尽敦庞。名场有绁身仍系，宦海无风浪亦撞。交重雷陈真不减，才非元白已全降。孤藤幸托千年树，一苇终期万里江。望里停云心脉脉，曲中流水恨淙淙。还家莫叹关山隔，闻说弦歌似鲁邦。
与李中舍应祯同饮时晹邸归叠前韵
作者：李东阳
朝代：明
体裁：古风

我昔与君别，京华三见冬。远游隔江海，离思沈空濛。相逢问衷曲，欲说已复慵。吾生苦多难，忧患为樊笼。柔肠结成寸，意气惨不融。哀琴与断瑟，曲罢伤遗悰。嗟子亦何为，所遭良独同。微霜降平地，响应礼山镛。一语再三叹，对坐蹙两峰。君为空中鹤，我作墙下蛩。孤鸣比咽调，各自悲秋风。愁城正突兀，险绝难为攻。幸当樽俎间，赖此曲蘖功。李侯君乡彦，来自东邻东。剧饮慕太白，清谈胜王戎。当筵列盛馔，岂论麦与葱。山殽百种杂，海错千盘重。闭门谢俗客，不遣窥垣墉。解我腰间鱼，絷我枥上骢。芳词吐珠玉，醉脸开芙蓉。仰视天宇高，坐觉浮云空。兴狂欲起舞，两袖如旋蓬。向非地主贤，感激安所蒙。酒酣出诗句，卷帙粲已充。得非黄山谷，或者苏文忠。初如决洪水，势蹙崇伯凶。又如骤天马，雾鬣天池通。如登巨鳌背，足蹑三山崇。珠光照海月，下彻冯夷宫。我乃路傍蒿，不如山上松。亦不如李桃，馀姿媚儿童。向来忘得失，我已效海翁。狂言久闭口，一发偶为公。起辞屡被肘，顾我少从容。自言有枰棋，可以为子供。胜欣败亦喜，有技岂必工。君看敌国手，峙立如貔熊。谁云一丸泥，可作万雉封。李侯掀髯笑，谓我此味浓。推手覆君局，馀欢付苍僮。古来风流事，多出文章宗。如何嵇阮流，弃礼蔑敬恭。桓桓卞将军，怒颊为之红。至今想风采，齿舌生寒锋。宁将潋滟杯，涤此磊磈胸。国赋出吴会，王师在崆峒。频年值水旱，力尽经营中。微官竟何事，簪佩随朝钟。平生几丁字，愧彼两石弓。笑谈一开口，尘世真难逢。从兹戒耽乐，乐事慎勿穷。
与王世赏重游朝天宫是日病卧待诸公不至
作者：李东阳
朝代：明
体裁：七言律诗

石径苔深步屧空，菊花开遍去年丛。重游误落秋风后，旧事都消夜雨中。已觉地偏非世界，却怜身病是樊笼。诸公只隔瀛洲路，未遣丹丘鹤梦通。
与表兄殷通府话别
作者：李东阳
朝代：明

十载重逢鬓欲皤，问君官况定如何。山厨夜煮吴粳饭，水驿时闻越棹歌。列县民贫劳抚字，故园家近喜经过。休言不是西堂客，若比西堂梦更多。
与赵梦麟诸人游甘露寺
作者：李东阳
朝代：明

涧筱岩杉处处通，野寒吹雨堕空蒙。垂藤路绕千年石，老鹤巢倾半夜风。淮浦树来江口断，金陵潮落海门空。关书未报三边捷，万里中原一望中。
与隆平侯张公宣城伯卫公游灵应观
作者：李东阳
朝代：明

小有天高岂易攀，珠宫元不隔人寰。潭龙抱雾晴犹黑，庭鹤梳风午正閒。过岭松声闻淅沥，卷帘山色见孱颜。青童两两清如玉，缓听仙歌满树间。
与顾天锡夜话和留别韵
作者：李东阳
朝代：明
体裁：七言律诗

路转三湘去更深，潞河西岸浙东浔。潜鳞自足波涛地，别马长怀秣饲心。湘女庙前山似黛，柳公亭下石如林。徵科亦是公家事，民力江南恐未禁。
与顾天锡夜话和留别韵（时天锡谪永州府同知）
作者：李东阳
朝代：明

路转三湘去更深，潞河西岸浙东浔。潜鳞自足波涛地，别马长怀秣饲心。湘女庙前山似黛，柳公亭下石如林。征科亦是公家事，民力江南恐未禁。
世贤双生一子夭死慰之以诗
作者：李东阳
朝代：明

城东瓜熟子离离，长向西园记送时。正爱春风联蒂好，坐看寒雨一枝垂。人生得意难为乐，造物何心亦妒奇。从此柯条终远大，为君重诵古绵诗。
世贤双生一子夭死慰之以诗·其一
作者：李东阳
朝代：明
体裁：七言律诗

城东瓜熟子离离，长向西园记送时。正爱春风联蒂好，坐愁寒雨一枝垂。人生得意难为乐，造物何心亦妒奇。从此柯条终远大，为君重诵古绵诗。
世贤双生一子夭死慰之以诗·其二
作者：李东阳
朝代：明
体裁：七言律诗

每从奇骨辨头颅，知是徐卿第二雏。属对早能通四六，读书何但识之无。渥洼水远神驹化，阿阁巢深彩凤孤。闻说生男重有兆，夜来呼彩得双卢。
世赏席上次韵夏提学
作者：李东阳
朝代：明
体裁：七言律诗

坐久莓苔欲满庭，屐痕犹带雨时青。京尘昼断车马迹，山色晚开云雾屏。鹦鹉笼深空望眼，凤凰巢近有栖翎。相思只隔西垣夜，长怪东堂梦易醒。
世赏席上次韵夏提学
作者：李东阳
朝代：明

坐久莓苔欲满庭，屐痕犹带雨时青。京尘画断车马迹，山色晓看云雾屏。鹦鹉笼深空望眼，凤皇巢近有栖翎。相思只恨西垣夜，长怪东堂梦易醒。
丙午顺天府鹿鸣宴后有作
作者：李东阳
朝代：明
体裁：七言律诗

二十年前宴鹿鸣，京闱何意此时衡。官曹饱后心长怍，天语来时梦亦惊。敢谓文章真妙选，极知荣宠是虚名。宾筵既醉皆君德，拟赋周诗竟不成。
东作庄
作者：李东阳
朝代：明
体裁：七言绝句

知时好雨正当春，黄犊犁边绿水新。林外不须催布谷，农家自少晏眠人。
东山先生有两广之命奉寄
作者：李东阳
朝代：明
体裁：七言律诗

听漏西堂黯不眠，忆君如在夜灯前。可堪环堵三年病，又上南州万里船。缩手未闲终坐巧，逾垣欲避转愁偏。行藏在我今须识，纵不由人也属天。
东山图
作者：李东阳
朝代：明
体裁：古风

谢公昔卧东山麓，山中无日无丝竹。美人笑捧如花颜，饮酒赋诗欢不足。古来同乐必同忧，公能不为苍生谋。征西司马亦何事，犹使桓兵窥上流。贼兵在郊公在墅，天下江山个中睹。老温病死强秦奔，一代功名荷天与。太平宰相固云云，清言非罪还非勋。四郊多垒一身乐，吾忆冶城王右军。
东掖对月三首·其一
作者：李东阳
朝代：明
体裁：五言律诗

碧空悬素月，了不挂秋毫。万古不改色，众星皆让高。观看鳷鹊影，池数凤凰毛。玉宇寒应近，能辞望眼劳。
东掖对月三首·其三
作者：李东阳
朝代：明
体裁：五言律诗

长安今夜月，还与旧宵同。星影淡犹在，水光寒欲空。都非弦共朔，那更雪兼风。愿比光明烛，高悬万象中。
东掖对月三首·其二
作者：李东阳
朝代：明
体裁：五言律诗

月满千门夜，寒生十月交。素光随剑佩，空影彻鸣鞘。宫漏晓初滴，霜钟晴更敲。侍臣瞻望地，无语立螭坳。
东邻
作者：李东阳
朝代：明
体裁：五言律诗

多雨动经月，一凉先报秋。爱花思种菊，望远却登楼。病喜中年退，官因薄养留。东邻有知己，诗罢可能酬。
东门啸
作者：李东阳
朝代：明
体裁：乐府曲辞

上东门东羯雏啸，宁馨王郎识奇兆。单车快马追不还，宁知夜死排墙间。当时预恐乱天下，天下苍生竟谁误。一家三窟本身图，青州非羯还非胡。何须更叹东门雏。
东门啸
作者：李东阳
朝代：明

上东门，东羯雏啸。宁馨王郎识奇兆，单车快马追不还。宁知夜死排墙间，当时预恐乱天下。天下苍生竟谁误，一家三窟本身图。青州非羯还非胡，何须更叹东门雏。
两太师
作者：李东阳
朝代：明
体裁：乐府曲辞

和议是，塞外蒙尘走天子。和议非，军前函首送太师。议和生，议战死。生国雠，死国耻。两太师，竟谁是？
两虎斗
作者：李东阳
朝代：明
体裁：乐府曲辞

中原野龙斗未休，两虎私斗真龙忧。雌虎哮风雄虎避，龙颜一开天为霁。君不见邯郸虎斗龙不知，关中祖龙不敢欺，当时岂复争雄雌？
严子陵
作者：李东阳
朝代：明
体裁：七言绝句

一代巢由赖此翁，世间元自有三公。偶教识得君王面，白首犹烦到洛中。
严陵山
作者：李东阳
朝代：明

刘文叔，加我足。侯君房，瞋我目。平生若遣吾丧我，有目如盲足如跛。安能城市复山林，朝往暮还无不可。君不见严陵山水高复深，谁哉更识先生心？
中元谒陵答体斋学士赠行韵二首·其一
作者：李东阳
朝代：明
体裁：五言律诗

岁逼中元夜，云轻欲雨天。使轺频复驾，别袂近犹牵。浅水双鞯湿，凉阴一盖圆。两官三摄篆，愧负已经年。
中元谒陵答体斋学士赠行韵二首·其二
作者：李东阳
朝代：明
体裁：五言律诗

鞭辔停驱马，冠裳候入陵。野行回夜虎，林卧起秋蝇。汉殿班头月，唐祠梦里灯。仙寮有佳贶，持报恐无能。
中元谒陵遇雨二十首·其一
作者：李东阳
朝代：明
体裁：五言律诗

月暗城鸦晓，风凉苑树秋。陌尘红不动，山雨翠初浮。桑柘村村路，凫鹥处处洲。时方重王事，吾亦爱山游。
中元谒陵遇雨二十首·其七
作者：李东阳
朝代：明
体裁：五言律诗

谏议新祠在，词林旧馆开。清风随客至，飞雨隔峰来。吊古怀唐策，登高羡楚才。同游不共宿，吟望转悠哉。
中元谒陵遇雨二十首·其三
作者：李东阳
朝代：明
体裁：五言律诗

别苑连城去，膏腴百万畴。剩栽宛苜蓿，空老汉骅骝。地惜桑麻少，天教雨露优。兵资与农事，廊庙重为谋。
中元谒陵遇雨二十首·其九
作者：李东阳
朝代：明
体裁：五言律诗

莫道山城远，出城方入山。过冈泥滑滑，历涧水潺潺。旅客起常早，仆夫行苦艰。神宫在天上，高处若为攀。
中元谒陵遇雨二十首·其二
作者：李东阳
朝代：明
体裁：五言律诗

胜国遗踪远，荒城旧筑存。堞云随鸟尽，壕雨带沙浑。塞马空南牧，霄车竟北奔。中原今一统，佳气绕乾坤。
中元谒陵遇雨二十首·其二十
作者：李东阳
朝代：明
体裁：五言律诗

久雨人皆病，新晴鸟欲飞。老亲惊出户，稚子走牵衣。痛定方知痛，归时始是归。向来夷险地，一笑已忘机。
中元谒陵遇雨二十首·其五
作者：李东阳
朝代：明
体裁：五言律诗

水浅车堪涉，桥危马畏过。断碑空岁月，欹石半坡陁。旱溢如相代，阴阳恐未和。旧时漂没地，河瓠有遗歌。
中元谒陵遇雨二十首·其八
作者：李东阳
朝代：明
体裁：五言律诗

山云元易雨，半日几阴晴。乍远忽疑近，自昏还彻明。漏移茅宇湿，凉觉布衾轻。预想登山路，崎岖未可行。
中元谒陵遇雨二十首·其六
作者：李东阳
朝代：明
体裁：五言律诗

关塞连天险，河山毓地灵。势分蛇鸟阵，威踞虎龙形。六月车仍出，三城筑未停。北门多锁钥，边徼坐来庭。
中元谒陵遇雨二十首·其十
作者：李东阳
朝代：明
体裁：五言律诗

紫盖郁葱葱，园陵御气中。鼎湖龙作雨，金粟鸟呼风。四圣神游迥，三时祀典同。小臣生也晚，无地泣遗弓。
中元谒陵遇雨二十首·其十一
作者：李东阳
朝代：明
体裁：五言律诗

候谒长陵夜，伭宫閟不开。雨鸣松淅沥，山拥殿崔嵬。藉草衣全涴，临厓意欲颓。灵旂恐沾湿，瞻送屡徘徊。
中元谒陵遇雨二十首·其十七
作者：李东阳
朝代：明
体裁：五言律诗

兀兀中流坐，茫茫何处津。岸无牵缆力，波有缒舟人。自保中孚信，终为既济身。回洲若相迓，此事不无神。
中元谒陵遇雨二十首·其十三
作者：李东阳
朝代：明
体裁：五言律诗

雨灯明更灭，人语夜沉沉。欲往愁无路，山高溪水深。命微才一线，戒重岂千金。实下思亲泪，兼怀望阙心。
中元谒陵遇雨二十首·其十九
作者：李东阳
朝代：明
体裁：五言律诗

小雨断还续，羁人睡复醒。野风秋瑟瑟，川雾晓冥冥。驿路初回马，民家半启扃。遥怜后渡者，犹隔两三汀。
中元谒陵遇雨二十首·其十二
作者：李东阳
朝代：明
体裁：五言律诗

野步凭虚迥，冈行出险迟。水深曾渡处，云暗欲归时。吏仆真怜汝，行藏合问谁。我生疏散甚，聊此共驱驰。
中元谒陵遇雨二十首·其十五
作者：李东阳
朝代：明
体裁：五言律诗

遇泽恐陷左，作车谁指南。马从渊处跃，途向险中探。前定谅非偶，先几徒自惭。旧堂如梦里，何意共清谈。
中元谒陵遇雨二十首·其十八
作者：李东阳
朝代：明
体裁：五言律诗

老马无鞍策，萧然一吏随。仓皇投逆旅，惆怅立多时。稍喜朋游集，都忘道路疲。前村灯火夜，再宿本无期。
中元谒陵遇雨二十首·其十六
作者：李东阳
朝代：明
体裁：五言律诗

水急人争渡，舟轻不受装。车徒南北限，篙楫往来忙。尺地悲鱼葬，高云羡鸟翔。独惭樗朽质，难作济川梁。
中元谒陵遇雨二十首·其十四
作者：李东阳
朝代：明
体裁：五言律诗

四顾惟一水，此身能几何。野行多积潦，川涉更惊波。直恐山根断，真疑地轴颇。小臣奔走职，筋力任消磨。
中元谒陵遇雨二十首·其四
作者：李东阳
朝代：明
体裁：五言律诗

此地经年赤，川原熯欲烧。夏畦初过两，秋麦仅宜荞。岁歉租仍在，民贫业半凋。纷纷汉使者，谁与驻征轺。
中元送篁墩先生谒陵
作者：李东阳
朝代：明
体裁：七言律诗

暂辞经幄下山邮，独愧官曹有去留。天上群仙归袖领，月中诸帝相神游。云深辇路苍崖合，风落离宫锦树秋。试问未安新学舍，旧名曾护碧纱不。
中元陪祀山陵有述
作者：李东阳
朝代：明

石径岩扉入杳冥，峰峦层复坐分屏。天遗剑鼎神灵宅，地识河山表里形。虎卫旌旗晨拥陛，龙宫灯火夜开扃。十年两度陪鹓侣，清庙歌成得再听。
中秋三忆 其一 天锡
作者：李东阳
朝代：明
体裁：五言律诗

旅宿长安夜，归期已隔年。斋灯独自照，禁月向谁圆。冰蘖郎官操，风霜使者权。此时清不寐，锵佩想朝天。
中秋三忆 其三 时用
作者：李东阳
朝代：明
体裁：五言律诗

美酒登楼夜，芳秋折桂年。馨香花自发，藻镜月虚圆。出处贤人义，阴晴造化权。世间无李白，谁与问青天。
中秋三忆 其二 士常
作者：李东阳
朝代：明
体裁：五言律诗

迢递东楼月，清光似去年。子应长阒寂，吾亦念亏圆。性癖从书卷，愁多付酒权。隔城钟鼓尽，空望泬寥天。
中秋独坐
作者：李东阳
朝代：明

一年风物爱秋晴，独向空庭坐月明。万里山河皆在眼，异乡儿女正关情。灯前有梦难欹枕，客去无心自举觥。高阁捲帘过夜半，不知凉露湿冠缨。
中秋饮汝学宅次韵
作者：李东阳
朝代：明
体裁：七言律诗

对月衔杯莫问天，人间谁是谪来仙。三千界里应同大，十二回中此最圆。天柱峰高秋雨暝，广寒宫远暮云连。追欢不尽东楼兴，犹有清光入闰年。
主一斋为徐都宪公肃赋
作者：李东阳
朝代：明
体裁：古风

世途日纷错，应变良独劳。有政如茧丝，有法如牛毛。矧惟跬步间，出入亦异遭。向非定静功，多言竟呶呶。君子慎存省，一敬中自操。物情讵我夺，帝鉴焉能逃。执虚手恒盈，踏险脚益牢。静观纪昌射，动鼓庖丁刀。言小足喻大，行卑乃登高。圣途可方轨，有毂谁当膏。
久旱
作者：李东阳
朝代：明
体裁：古风

昔旱或踰时，今焉倏经岁。三冬无一白，五月熯犹炽。火云堆若山，赤日光射地。风伯谁使狂，雷师空作势。草根枯欲尽，井水涸难继。春麰无复论，秋谷不得艺。焮阳动成火，乖气复为厉。夺攘半幽燕，流徙穷晋魏。苍生尔何辜，气数偶相值。静言求其端，幽远安所致。仁爱理则然，乾封岂天意。恭闻桑林祷，圣主方惕励。明廷戒臣工，犴狱理冤滞。微官亦何为，展转劳梦寐。端居愧素餐，奋迅嫌出位。忧心剧惔焚，中热不可制。区区一寸丹，耿耿天下计。谁将天瓢水，极力起凋瘁。西成未愆期，及此百物遂。云汉且勿歌，丰年颂当制。
乔主事归自西山闻南屏隐瓮山皛庵漫寄一首
作者：李东阳
朝代：明
体裁：七言律诗

静倚岩扉自咏诗，岂知朝市有人知。山林入后应嫌浅，踪迹看来颇近奇。满目尘埃须笑我，一川风月合分谁。苍苔白石湖边路，亦欲相寻未可期。
乔师召编修挽诗二首·其一
作者：李东阳
朝代：明
体裁：七言律诗

禁林仙籍久通名，我里君门数送迎。身病每劳分药裹，官閒时复对棋枰。北堂萱草三年梦，东国鲈鱼万里情。可是得归归便了，竟将勋业负平生。
乔师召编修挽诗二首·其二
作者：李东阳
朝代：明
体裁：七言律诗

菊径松园春复春，醉中光景病中身。生存遗业分诸弟，死有馀恩恋老亲。富贵不成空骨相，文章无用祗埃尘。玉堂今夜薇花月，曾照当年伴直人。
九峰书屋和曹时和韵
作者：李东阳
朝代：明
体裁：七言律诗

江上草亭新卜筑，已闻扬子著书成。每逢社日聊随俗，久住青山却有情。霜入晚松经岁老，雨繁春笋过邻生。小堂若许临江阁，杖履无烦疋马迎。
九峰书屋和曹时和韵
作者：李东阳
朝代：明

江上草亭新卜筑，已闻扬子著书成。每逢社日聊随俗，久住青山却有情。霜入晚松经岁老，雨繁春笋过邻生。小堂若许临江阁，杖屦无须匹马迎。
九日和王世赏韵
作者：李东阳
朝代：明
体裁：七言律诗

石门惟许白云留，我亦何心恋此游。竹里行厨烟未午，水边萧寺叶先秋。行贪觅句忘吹帽，醉去登高不上楼。诗景满前谁会得，野僧多是远公流。
九日和谢于乔韵
作者：李东阳
朝代：明
体裁：七言律诗

鹤翻风树晓犹狂，颇似任翻卧竹房。石底片云犹宿润，竹间残雨尚馀凉。桔槔亭古荒秋草，钟鼓楼高送夕阳。犹有丹丘馀兴在，坐来今昨两相忘。
九日崔郎小会
作者：李东阳
朝代：明

共看西轩纳晚凉，满城风日爱重阳。苔因雨积犹馀绿，菊为霜迟且未黄。病里山林心转癖，老来儿女意偏长。向时忧乐谁先后，莫问江湖与庙廊。
九日柬敷五
作者：李东阳
朝代：明
体裁：古风

九日忽相过，胡不驾我车。幽怀属有托，苦无故人书。林壑费跻厉，城市多湫淤。世事屡不适，吾心恒郁纡。城西有精舍，旷野临通衢。茂林对脩竹，足以宁形躯。君行倘未遂，匹马不相呼。
九日渡江
作者：李东阳
朝代：明
体裁：七言律诗

秋风江口听鸣榔，远客归心正渺茫。万里乾坤此江水，百年风日几重阳。烟中树色浮瓜步，城上山形绕建康。直过真州更东下，夜深灯影宿维扬。
九日游慈恩寺叠前韵
作者：李东阳
朝代：明
体裁：七言律诗

偶从农父问田塍，又向禅家话葛藤。久宦北南俱是客，频来宾主更谁僧。行怜马上寻诗惯，坐忆湖边见月曾。到此暂抛尘土累，敢言清世独无能。
九日盆菊盛开将出郭有作
作者：李东阳
朝代：明

买得长安担上秋，南山只在屋西头。花开正好逢佳节，身病那堪复远游。昨夜月明空对酒，晚来风急怕登楼。多情重有镫前约，为报花神作意留。
九月八日与谢于乔诸公游朝天宫有作
作者：李东阳
朝代：明
体裁：七言律诗

细草苍苔石路重，偶从西郭问仙踪。亭如逋叟长留鹤，径似陶潜但有松。尘世百年能几见，洞门今夜不须封。谢家屐齿应无恙，拟上蓬山第一峰。
九桥书屋为京学陈教授作
作者：李东阳
朝代：明
体裁：七言律诗

八壶阴处九桥东，水阁山楼面面通。栽药地馀经岁雨，读书声遍隔林风。聘君名迹江湖外，少宰文章感慨中。犹有弦歌遗业在，误疑家塾是黉宫。
习隐三首
作者：李东阳
朝代：明

卜筑城西廛，寒暑十五更。西轩辟新圃，远若居荆衡。疏林见秋色，爽籁闻空庭。园芜绿复遍，屐印旋已平。习隐渐成癖，谁当恋冠缨。静言念畴昔，鬓发白几茎。素志岂不高，随时且功名。退公得委蛇，聊以娱我情。野色澹萧条，城居类林壑。闭门扫荒径，秋叶纷欲落。园亭杂花晚，红碧相间错。采芳意未迟，及此霜露薄。陶韦去世远，古调方寂寞。抚今非少年，悠然念今昨。暑雨忽新霁，曾轩开碧山。浮云避素月，夜色明松关。流萤递隐现，宛在深林间。扫石坐弹丝，天风下鸣环。琼楼正在望，伫立难为攀。
习隐三首·其一
作者：李东阳
朝代：明

卜筑城西廛，寒暑十五更。西轩辟新圃，远若居荆衡。疏林见秋色，爽籁闻空庭。园芜绿复遍，屐印旋已平。习隐渐成癖，谁当恋冠缨。静言念畴昔，鬓发白几茎。素志岂不高，随时且功名。退公得委蛇，聊以娱我情。
习隐三首·其三
作者：李东阳
朝代：明

暑雨忽新霁，曾轩开碧山。浮云避素月，夜色明松关。流萤递隐现，宛在深林间。扫石坐弹丝，天风下鸣环。琼楼正在望，伫立难为攀。
习隐三首·其二
作者：李东阳
朝代：明

野色澹萧条，城居类林壑。闭门扫荒径，秋叶纷欲落。园亭杂花晚，红碧相间错。采芳意未迟，及此霜露薄。陶韦去世远，古调方寂寞。抚今非少年，悠然念今昨。
习隐二首·其一
作者：李东阳
朝代：明
体裁：古风

咿哑复咿哑，隔墙闻水车。车翻水汨汨，如在东邻家。当轩理嘉树，傍槛移新花。一浇润枯槁，再濯无尘沙。济川恐无用，学圃良非差。房山有南亩，海子馀西涯。安得谢簪缨，悠悠送年华。
习隐二首·其二
作者：李东阳
朝代：明
体裁：古风

暑雨忽新霁，曾轩开碧山。浮云避素月，夜色明松关。流萤递隐见，宛在深林间。埽石坐弹丝，天风下鸣环。琼楼正在望，伫立难为攀。
书蒙翁老先生书画卷后
作者：李东阳
朝代：明
体裁：古风

蒙翁书法天下豪，坐惊风雨随波涛。有时意匠入幽�，力与造化争纤毫。仰观千年俯一世，纷纷弄笔皆儿曹。书家论定价亦定，须识我翁人品高。戏将水墨洒缣素，如饫梁肉甘醯糟。残山剩水世莫睹，流落数纸青蒲萄。一登翁门遂隔世，齿颊未获沾馀膏。如游神山见石髓，顷刻再往不复遭。莆田郑郎得宝藏，明珠杂佩金错刀。摩挲两眼百过读，使我涕泪盈青袍。三年留玩一朝去，久假似觉归心劳。泰山东颓日西坠，欲往从之中郁陶。诗成起立岁将暮，空庭短发风萧骚。
予尝复书于屠都宪朝宗称之为丹山先生盖谓其家四明有此山尔朝宗乃更其旧号以诗谢予次韵奉答且以两篆字赠之
作者：李东阳
朝代：明
体裁：七言律诗

弱毫谁道力如杠，漫作丹山小篆双。千岁早占仙是骨，四明休诧石为窗。直须号令惊山岳，何止才名动浙江。况有烟霄天上曲，楚歌从此不成腔。
予已邀鸣治既不果至且招予同宿未敢辄赴用韵奉答
作者：李东阳
朝代：明
体裁：七言律诗

南楼清洒一尘无，怪㡳高人不待呼。行止古来真漫尔，主宾今日竟谁吾。云端紫盖瞻前殿，雨里青山忆后湖。独负两京三载话，短檐长日未能晡。
予病中颇爱作诗舜咨以诗来戒者再未应也偶诵陶渊明止酒诗自笑与此癖相近因追和其韵断自今日为始成化丁酉春正月十日
作者：李东阳
朝代：明
体裁：古风

平生抱诗癖，虽病不能止。还同嗜酒客，枕藉糟丘里。作铭示深戒，厚意勤教子。萧然百玩馀，此技差独喜。如以酒醒酒，愈醉不得起。今将诗止诗，无乃非物理。应酬与吟咏，何必分彼已。虽无役志劳，有玩斯丧矣。狂澜去莫追，来者方无涘。拟学贾浪仙，焚诗以为祀。
予破戒时颇念鼎仪之约鸣治师召许为代罚既有成约再用韵邀三公同赴
作者：李东阳
朝代：明
体裁：古风

人皆止我诗，君意方止止。词锋苦相督，置我重围里。平生鸡酒期，吾愧金闺子。君同观棋法，胜败俱可喜。门首索鸡吏，坚坐诃不起。其辞虽未直，颇亦持一理。衅机自君发，安得终彼已。前言亦戏之，吾意今决矣。买鸡南市栅，沽酒西桥涘。且复醉兹辰，是非付千祀。
予素不善饮文明诗来有西涯烂醉欲人扶之句且以二樽见惠步韵答之
作者：李东阳
朝代：明

梦断高阳旧酒徒，坐惊神语落虚无。若教对饮应差胜，纵使微醺不用扶。往事分明成一笑，远情珍重得双壶。次公亦是醒狂客，幸未粗豪比灌夫。
予素不善饮文明诗来有西涯烂醉欲人扶之句日以二樽见惠步韵答之
作者：李东阳
朝代：明
体裁：七言律诗

梦断高阳旧酒徒，坐惊神语落虚无。若教对饮应差胜，纵使微醺不用扶。往事分明成一笑，远情珍重得双壶。次公亦是酲狂客，幸未粗豪比灌夫。
于景瞻府尹寿诗
作者：李东阳
朝代：明
体裁：七言律诗

半生夷险路从容，晚岁真于万事慵。京尹望高曾荐鹗，省郎官贵早乘龙。秋添华发将诗老，春入酡颜映酒浓。湖海秪今耆旧少，一人长对两高峰。
五丈原
作者：李东阳
朝代：明

五丈原头动地鼓，魏人畏蜀如畏虎。将星堕空化为土，炼石心劳竟何补。侯归上天多旧伍，羽为前驱飞后拒。忠魂不逐降王车，长卫英孙朝烈祖。
五丈原
作者：李东阳
朝代：明
体裁：乐府曲辞

五丈原头动地鼓，魏人畏蜀如畏虎。营门不开呼者怒，挥戈指天天宇漏。将星堕空化为土，鍊石心劳竟何补。侯归上天多旧伍，关为前驱张后拒。忠魂不逐降王车，长卫英孙朝烈祖。
五丈原·其一
作者：李东阳
朝代：明

五丈原头动地鼓，魏人畏蜀如畏虎。营门不开呼者怒，挥戈指天天宇漏。将星堕空化为土，炼石心劳竟何补。侯归上天多旧伍，羽为前驱飞后拒。忠魂不逐降王车，长卫英孙朝烈祖。
五斗粟
作者：李东阳
朝代：明
体裁：乐府曲辞

五斗粟，不屈人。五株柳，不出门。举世不我容，上作羲皇民。羲皇梦不见，一枕三千春。
五月七日泰陵忌晨二首
作者：李东阳
朝代：明

秘殿深严圣语温，十年前是一乾坤。孤臣林壑余生在，帝里金汤旧业存。舜殿南风难解愠，汉陵西望欲销魂。年年此日无穷恨，风雨潇潇独闭门。曾上銮坡侍玉堂，朝衣新惹御袍香。传宣暖阁天颜近，奏近年台午漏长。化国有人悲短梦，幽都无地仰余光。从容顾命分明语，一日伤心泪万行。
五月七日泰陵忌晨二首·其一
作者：李东阳
朝代：明

秘殿深严圣语温，十年前是一乾坤。孤臣林壑余生在，帝里金汤旧业存。舜殿南风难解愠，汉陵西望欲销魂。年年此日无穷恨，风雨潇潇独闭门。
五月七日泰陵忌晨二首·其二
作者：李东阳
朝代：明

曾上銮坡侍玉堂，朝衣新惹御袍香。传宣暖阁天颜近，奏近年台午漏长。化国有人悲短梦，幽都无地仰余光。从容顾命分明语，一日伤心泪万行。
五月七日泰陵忌晨（二首）
作者：李东阳
朝代：明

曾上銮坡侍玉堂，朝衣新惹御袍香。传宣暖阁天颜近，奏近年台午漏长。化国有人悲短梦，幽都无地仰余光。从容顾命分明语，一日伤心泪万行。¤
五月十三日山弟亡辰夜间不寐哭而有诗
作者：李东阳
朝代：明
体裁：古风

今日复何日，日永夜亦长。夜长不得寐，起坐心彷徨。去年今岁间，倏忽异存亡。生同为兄弟，死独归山冈。呢呢笑语声，隐隐灯烛光。开缄得遗稿，理箧见故裳。此物久已尘，谁遣在我傍。我病人废食，万外中攒戕。老亲不汝悲，悲即恐我伤。汝妇不敢啼，呜呜咽空房。我亦念衰老，含悲茹肝肠。谁无骨肉亲，而独此祸殃。三年四衰绖，行路为酸伤。难将百丈绳，系此白日光。白日有明灭，我哀那可忘。
亡赖贼
作者：李东阳
朝代：明
体裁：乐府曲辞

亡赖贼，逢人杀。难当贼，不平杀。为佳贼，临阵杀。为大将，见贼杀。少年作贼不爱身，逢时幸作干城臣。宫中一言后宫易，终负先朝为国贼。
亨父以梅花扇寄其门人索赋一首
作者：李东阳
朝代：明

江头古树花满株，蟠虬屈铁相萦纡。微云点缀不盈掬，风格自与群葩殊。翰林老史神仙骨，挥毫两袖清香发。空梁夜半酒醒时，梦断江南满楼月。仙郎潇洒如宗之，平生爱画复爱诗。山高水阔望不见，琼林玉树空参差。
亨父以梅花扇寄其门人索赋一首
作者：李东阳
朝代：明
体裁：古风

江头古树花满株，蟠虬屈铁相萦纡。微云点缀不盈掬，风格自与群葩殊。翰林老吏神仙骨，挥毫两袖清香发。空梁夜半酒醒时，梦断江南酒楼月。仙郎潇洒如宗之，平生爱画复爱诗。山高水阔望不见，琼林玉树空参差。
亨父集句索药奉和一首
作者：李东阳
朝代：明
体裁：七言律诗

多少分曹掌旧文，不知何事久离群。江淹彩笔空题恨，荀令香炉可待薰。佳节屡从愁里过，遇书忽向病中闻。崆峒别有长生诀，不惜千金借与君。
京都十景 其九 南囿秋风
作者：李东阳
朝代：明
体裁：七言律诗

别苑临城辇路开，天风昨夜起官槐。秋随万马嘶空至，晓送千旓拂地来。落雁远惊云外浦，飞鹰欲下水边台。宸游睿藻年年事，况有长杨侍从才。
京都十景 其二 太液晴波
作者：李东阳
朝代：明
体裁：七言律诗

太液池头春水生，更无风雨却宜晴。鸟飞不动朱旂影，鱼跃时惊綵枻声。天上银河非旧路，人间瀛海是虚名。何如周囿开灵沼，长与君王乐治平。
京都十景 其五 玉泉垂虹
作者：李东阳
朝代：明
体裁：七言律诗

玉泉东下转逶迤，百尺虹霓欲倒垂。石罅正当山断处，林光斜映雨晴时。惟将远色兼天净，不恨微涓到海迟。五老峰前才一派，可能消得谪仙诗。
京都十景 其六 蓟门烟树
作者：李东阳
朝代：明
体裁：七言律诗

蓟丘城外访遗踪，树色烟光远更重。飞雨过时青未了，落花残处绿还浓。路迷南郭将三里，望断西林有数峰。坐久不知迟日霁，隔溪僧寺午时钟。
京都十景 其四 西山霁雪
作者：李东阳
朝代：明
体裁：七言律诗

雪后西山爽气增，冻云消尽出崚嶒。眼看万壑遍一白，谁遣六月生层冰。岩窦有泉浑欲滴，石根无路转愁登。飞楼缥渺空寒外，几度凭高兴不胜。
京都十景（录八首） 其八 东郊时雨
作者：李东阳
朝代：明
体裁：七言律诗

鸣鸠将雨过东林，细草青郊望转深。润入土膏春脉脉，暝含山色昼沉沉。寻花问柳游人兴，荷锸扶犁野老心。见说帝城多景物，春晴未必胜春阴。
京都十景（录八首） 其四 蓟门烟树
作者：李东阳
朝代：明

蓟丘城外访遗踪，树色烟光远更重。飞雨过时青未了，落花残处绿还浓。路迷南郭将三里，望断西林有数峰。坐久不知迟日暮，隔溪僧寺午时钟。
京都十景（录八首）·琼岛春云
作者：李东阳
朝代：明

瑶峰独立倚空苍，云去云来两不妨。旋逐春寒生苑树，更随晴日度宫墙。玉皇居处重楼拥，太史占时五色光。若与山龙同作绘，也须能补舜衣裳。太液池头春水生，更无风雨只宜晴。鸟飞不动朱旂影，鱼跃时惊彩枻声。天上银河非旧路，人间瀛海是虚名。何如周囿开灵沼，长与君王乐治平。剑戟森严虎豹蹲，直从开辟见乾坤。山连列郡趋东海，地拥层城壮北门。万里朔风须却避，千年王气镇长存。磨崖拟刻燕然颂，圣德神功未易论。蓟丘城外访遗踪，树色烟光远更重。飞雨过时青未了，落花残处绿还浓。路迷南郭将三里，望断西林有数峰。坐久不知迟日暮，隔溪僧寺午时钟。霜落桑乾水未枯，晓空云尽月轮孤。一林灯影稀还见，十里川光澹欲无。不断邻鸡催短梦，频来征马识长途。石栏桥上时翘首，应傍清虚忆帝都。往事虚传郭隗宫，荒台半倚夕阳中。回光寂寂千山敛，落影萧萧万树空。飞鸟乱随天上下，归人竞指路西东。黄金莫问招贤地，一代衣冠此会同。别苑临城辇路开，天风昨夜起宫槐。秋随万马嘶空至，晓送千旓拂地来。落雁远惊云外浦，飞鹰欲下水边台。宸游睿藻年年事，况有长杨侍从才。鸣鸠将雨过东林，细草青郊望转深。润入土膏春脉脉，暝含山色昼沉沉。寻花问柳游人兴，荷锸扶犁野老心。见说帝城多景物，春晴未必胜春阴。
仁辅以诗见款复用前韵并柬方石
作者：李东阳
朝代：明
体裁：七言律诗

雪里降城百二层，素车今日愧君登。力勍岂谓心能怯，颜赭空惊汗欲蒸。谋楚似闻王剪老，禦秦犹有谢安能。无端又作冲寒战，袖手惟应巧匠曾。
仁辅屡和雪韵而方石不至再用前韵督之
作者：李东阳
朝代：明
体裁：七言律诗

雪里幽怀百感层，相逢聊复话年登。帐中绿酒香应醉，镵底黄精湿未蒸。王子扁舟无兴到，谢家新句有人能。诗坛定与屏风隔，梦里高歌达未曾。
仁辅遗鹤灯若虚有诗因次韵
作者：李东阳
朝代：明
体裁：七言律诗

不逐飙车与电轮，偶来飞绕帝城春。尘埃误落空中影，烟雾虚疑梦里身。千岁有丹应化骨，九皋无唳亦惊人。于公旧价休劳送，自有山翁为卜邻。
仁辅鱼瓶遂坏意甚不释叠前韵慰之
作者：李东阳
朝代：明
体裁：七言律诗

白发华灯一夜春，江南江北两穷鳞。飞腾有地归尘土，诃护无钱役鬼神。物以泡名终合尽，家随身在更何贫。清诗素壁犹堪玩，休羡扬州鹤上人。
代发答
作者：李东阳
朝代：明
体裁：古风

君身须眉具，鬣者宁独发。发也幸独长，虽长亦同缺。壮老信有端，知几乃明哲。汝德不益增，我衰岂终瞥。习变如我然，繁多起丝忽。汝躬不内顾，顾以容为悦。我意君不知，兹言我当呐。
代石留别用前韵
作者：李东阳
朝代：明
体裁：七言律诗

纯质亲劳琢更锼，又随筐篚过旁州。相逢却有抟沙恨，欲往先防见玉羞。君义比金谁合断，我心非水亦分流。如闻翰苑将移篆，愿与钤封一处收。
代石留别用前韵
作者：李东阳
朝代：明

钝质亲劳琢更锼，又随筐篚过旁州。相逢却有搏沙恨，欲往先防见玉羞。君义比金谁合断，我心非水亦分流。如闻翰苑将移篆，愿与钤封一处收。
代髭答
作者：李东阳
朝代：明
体裁：古风

托质向君身，稀微愧毛发。于身百无济，况乃贻玷缺。忧病君自知，敢以谀累哲。君发岂不华，幸远不近瞥。后生能几何，壮老真倏忽。白拔秖自欺，黑返竟何悦。多言亦安用，勿谓髭也呐。
令公来
作者：李东阳
朝代：明
体裁：乐府曲辞

令公死，回纥至。令公来，葛罗拜，后却三军前一骑。回纥盟，吐蕃退，令公度量包天地。君不见长安城章敬寺，眼中那有军容使。
以丝瓜馈李秋官若虚诵瓜瓞诗为祝若虚有诗冯秋官佩之以和章见索因用韵馈瓜如例并呈二君
作者：李东阳
朝代：明
体裁：七言律诗

地接东陵路不赊，冷官生计只篱瓜。閒行似爱凉阴薄，醉笔多随野蔓斜。名自雅歌传圣代，例分风味与诗家。从今记取宜男祝，贺客来时好荐茶。
会稽杂咏七首 其一 涂山
作者：李东阳
朝代：明
体裁：七言绝句

山头龙气郁岧峣，山下梯航万国遥。千古中峰在霄汉，至今犹受众山朝。
会稽杂咏七首 其七 沉酿川
作者：李东阳
朝代：明
体裁：七言绝句

买断平川十里春，富人常醉醒人贫。相逢莫道清如水，钱到波间亦有神。
会稽杂咏七首 其三 菲泉
作者：李东阳
朝代：明
体裁：七言绝句

黄屋萧然四野清，菲泉从此亦嘉名。酒池春水三千斛，不洗周王万国兵。
会稽杂咏七首 其二 曹娥江
作者：李东阳
朝代：明
体裁：七言绝句

死随枯骨葬江滨，报德真怜女子身。千载断碑空过眼，当时亦有姓曹人。
会稽杂咏七首 其五 禹穴
作者：李东阳
朝代：明
体裁：七言绝句

江南禹穴奇天下，司马文章实似之。颇忆江山有神助，满窗风雨坐题诗。
会稽杂咏七首 其六 蕺山
作者：李东阳
朝代：明
体裁：七言绝句

蕺蕺秋风古井边，英雄遗迹到今传。吴亡越霸须臾事，辛苦空山二十年。
会稽杂咏七首 其四 灵鳗井
作者：李东阳
朝代：明
体裁：七言绝句

山川寂历不知夜，风雨冥冥人独行。却有老鳗生水底，怪来潭树作秋声。
伯仁怨
作者：李东阳
朝代：明

呼伯仁，百口累。卿卿不闻伯仁出，醉叱群奴杀诸贼。卿负我，我负公，军中应对声如钟。三言不答二贤死，义未灭亲先杀士。君不见王彬哭友不拜兄，幽冥未必无知己。
体斋偶谈旧谱出湘潭因取旧刻古潭私印为赠并侑以诗
作者：李东阳
朝代：明
体裁：七言律诗

片石当年手自锼，姓名犹记古潭州。老来悔作儿童戏，质在长含瓦砾羞。郡邑旧分从远谱，文章新价托名流。乡评世讲吾人事，传语云仍次第收。
体斋先生寿六十
作者：李东阳
朝代：明
体裁：七言律诗

傍人不信已称翁，祗爱朱颜点碧瞳。一纪寿高先过我，六曹名重几如公。宾筵酒熟春初半，使节山回日正中。莫讶多情频致祝，老来向止说三同。
体斋宅赏莲席上得十字
作者：李东阳
朝代：明
体裁：古风

池上雨过芳尘浥，池上花开众宾集。回风忽觉翠旂翻，倒影真疑彩云湿。越浦新妆水底明，汉皋遗佩空中拾。剪裁似欲烦并刀，涴染却愁翻墨汁。根非异种难同调，身在后时终独立。已当佳丽国三千，不羡艳阳春九十。桂苦兰辛祇自怜，桃红李媚何嗟及。酒如恋客传不停，花似解诗催更急。坐看烟盖晴袅袅，欲采露房秋戢戢。我狂不去当重来，鲸饮碧筒三万吸。
体斋宅赏莲席上得十字
作者：李东阳
朝代：明

池亭雨过芳尘浥，池上花开众宾集。回风忽觉翠旂翻，倒影真从彩云湿。越浦新妆水底明，汉皋遗佩空中拾。剪裁似欲烦并刀，涴染却愁翻墨汁。根非异种难同调，身在后时终独立。已当佳丽国三千，不羡艳阳春九十。桂苦兰辛祗自怜，桃红李媚何嗟及。酒如恋客传不停，花似解诗催更急。坐看烟盖晴袅袅，欲采露房秋戢戢。我狂不去当重来，鲸饮碧筒三万吸。
体斋宅赏莲用体斋韵
作者：李东阳
朝代：明
体裁：七言律诗

独坐幽亭数竹攒，名花何意此相看。一枝已分巢林足，寸步犹疑缩地难。香爱露华浓似酒，静怜秋色冷于官。狂来却怪筒杯浅，直欲全倾翡翠盘。
体斋止酒用陶韵因叠韵问之
作者：李东阳
朝代：明
体裁：古风

昔予病止诗，病颇为诗止。君今病止酒，此病相表里。君尝劝我诗，我以止报子。欣闻覆杯戒，及此勿药喜。诗魔固难伏，酒兴亦易起。吾从止诗法，深悟酒中理。衅端或由人，君意方罪已。力绝非世情，德将斯善矣。病源今始塞，慎勿问其涘。请书止酒诗，永作刑牲祀。
体斋西轩观玉簪花偶作
作者：李东阳
朝代：明

小园纡步玉堂阴，堂下花开白玉簪。浥露余香犹带湿，出泥幽意敢辞深。冰霜自与孤高色，风雨长怀采掇心。醉后相思不相见，月庭如水正难寻。
体斋西轩观玉簪花偶作
作者：李东阳
朝代：明
体裁：七言律诗

小园纡步玉堂阴，堂下花开白玉簪。浥露馀香犹带湿，出泥幽意敢辞深。冰霜自与孤高色，风雨长怀采掇心。醉后相思不相见，月庭如水正难寻。
体斋赏莲次韵廉伯宫谕
作者：李东阳
朝代：明
体裁：七言律诗

后堂深闭小盆池，池上花开客已知。索赏故将狂作态，被留真以醉为期。三年约伴人应少，五月来看事亦奇。不似城东千叶主，有花无酒任人嗤。
佩之惠笋干自称玉版老师谓原博冬笋为吴山少俊叠韵奉谢
作者：李东阳
朝代：明
体裁：七言律诗

玉版山深石路开，东轩真被笼盛来。饱谙南国烟霞味，不入长安酒肉堆。老觉禅心终苦淡，瘦看诗骨共崔嵬。丛林年少休相笑，脱却缁衣更懒裁。
佩之馈石首鱼有诗次韵奉谢
作者：李东阳
朝代：明

夜网初收晓市开，黄鱼无数一时来。风流不斗莼丝品，软烂偏宜豆乳堆。碧盌分香怜冷冽，金鳞出浪想崔嵬。高堂正忆东邻送，诗句情多不易裁。
佩之馈石首鱼有诗次韵奉谢
作者：李东阳
朝代：明
体裁：七言律诗

夜网初收晓市开，黄鱼无数一时来。风流不斗莼丝品，软烂偏宜豆乳堆。碧碗分香怜冷冽，金鳞出浪想崔嵬。高堂正忆东邻送，诗句情多不易裁。
佩之馈石首鱼有诗次韵奉谢
作者：李东阳
朝代：明

夜网初收晓市开，黄鱼无数一时来。风流不斗莼丝品，软烂遍宜豆乳堆。碧碗分香怜冷冽，金鳞出浪想崔嵬。高堂正忆东邻送，诗句情多不易裁。
侍中走
作者：李东阳
朝代：明
体裁：乐府曲辞

平凉坛西鼓声吼，伏兵大呼侍中走。君王正喜边兵休，武将尽贺书生忧。邠宁飞书夜半至，西平老臣先掩涕。君心多猜谋不足，平凉不伏长安伏。枉伐大安园上竹。
便面小景
作者：李东阳
朝代：明
体裁：六言诗

绿尽平川渺渺，青含远树依依。芳草原头雨过，夕阳江上船归。
便面小景
作者：李东阳
朝代：明
体裁：七言绝句

题蕉拜石两无情，捋尽吟髭句不成。顾影忽然成自笑，为谁痴立为谁行。
便面小景二首·其一
作者：李东阳
朝代：明
体裁：五言绝句

江阔水烟通，孤帆势入空。舟人意不极，日暮更呼风。
便面小景二首·其二
作者：李东阳
朝代：明
体裁：五言绝句

江雨夜生苔，柴门傍水开。溪翁自有兴，不为野人来。
便面小景词二首 其一 浪淘沙
作者：李东阳
朝代：明
体裁：词

江上晚多风。且系孤篷。轻蓑细雨荻花丛。见说前溪波浪恶，休更匆匆。此兴在江东。还似飘蓬。天涯白首画图中。把酒高歌从此别，何处相逢。
便面小景词二首 其二 减字木兰花
作者：李东阳
朝代：明
体裁：词

孤亭落照。一片青山宜晚眺。枉渚回波。短棹何人载酒过。秪愁归去。蔓草寒蹊无觅处。他日重游。记取前溪双树头。
候马北安门外游慈恩寺后园有感
作者：李东阳
朝代：明
体裁：七言律诗

乱溪流水入荒塍，九曲湾头十丈藤。寻遍野亭无旧主，访回萧寺有遗僧。苍苔断处看将合，老树栽时记未曾。莫怪疲僮淹送马，十年一到竟何能。
候马北安门外游慈恩寺后园有感
作者：李东阳
朝代：明

乱溪流水入荒塍，九曲湾头十丈藤。寻遍野亭无旧土，访回萧寺有遗僧。苍苔断处看将合，老树栽时记未曾。莫怪疲僮淹送马，三年一到竟何能。
借扇一首戏书方石扇还之
作者：李东阳
朝代：明
体裁：古风

借扇不必佳，所贵在及时。郁然暑溽际，爱此风披披。我岂乏此物，箧笥偶不随。中流一失船，万斛将奚为。古人忍冻死，不恨囊无衣。暑岂不可忍，怜君非挺之。我当还君扇，君当还我诗。我诗若不还，却问借者谁。
借榴一首赠方石
作者：李东阳
朝代：明
体裁：古风

桃溪老人爱花树，家在万花溪上住。白头重入紫薇垣，官舍今无种花处。买花不识城市途，园中看花非我徒。画图剪綵尽成幻，空有爱花犹故吾。吾家海榴四五株，意欲借之如借书。自言花借不在好，仅取数尺青扶疏。墙根老枝不盈掬，欲借真惭少妆束。风披雨浥渐成阴，纵遣无花看亦足。城西官陌无尘埃，呼童把送休迟徊。花根岁暮幸勿返，还我诗逋十韵来。
假山成戏作二首
作者：李东阳
朝代：明

叠石危峰起，盘根古树成。窦留云宿处，溪待水流声。意匠疑天巧，林居见物情。退朝先拄笏，爽气忽焉生。有意寻丹壑，无钱买白云。冈峦才数叠，城市已平分。远可游松子，清宜隐竹君。山成谢岩叟，题壁为书勋。
假山成戏作二首·其一
作者：李东阳
朝代：明

叠石危峰起，盘根古树成。窦留云宿处，溪待水流声。意匠疑天巧，林居见物情。退朝先拄笏，爽气忽焉生。
假山成戏作二首·其二
作者：李东阳
朝代：明

有意寻丹壑，无钱买白云。冈峦才数叠，城市已平分。远可游松子，清宜隐竹君。山成谢岩叟，题壁为书勋。
偶成
作者：李东阳
朝代：明
体裁：古风

狄青在广南，寇盗尽削平。首功数十万，独遗智高名。岂无金龙衣，肖似难可明。功疑古惟重，之子乃独轻。由来古名将，事主贵忠诚。近闻章州牒，强半皆良氓。孟轲有明训，善战服上刑。此辈竟何事，吁嗟安足评。
偶成四绝·其一
作者：李东阳
朝代：明
体裁：七言绝句

幽蓟以南无片雪，萧然田野尽荆榛。未论来岁春苗熟，且免荒村冻杀人。
偶成四绝·其三
作者：李东阳
朝代：明
体裁：七言绝句

东安野老携儿至，岁暮相逢惨澹中。剩说前年好生事，渚芹溪橡不曾空。
偶成四绝·其二
作者：李东阳
朝代：明
体裁：七言绝句

京城百万开新籴，官价空低市价高。闻道达官多大屋，转输无乃役夫劳。
偶成四绝·其四
作者：李东阳
朝代：明
体裁：七言绝句

三日不食卖牛犊，十日不食兼卖屋。惟有怀中数岁儿，明朝各自东西哭。
偶过匏庵见东轩成留壁上
作者：李东阳
朝代：明
体裁：五言律诗

吏静真成隐，居然市作郊。罅墙深嵌屋，危树巧安巢。竹老穿篱过，棋清隔院敲。一枝如可借，吾亦系吾匏。
傅曰会举进士次汝贤文敬韵二首·其一
作者：李东阳
朝代：明
体裁：七言律诗

曾听干将跃冶声，又看欧剑发精英。乡邦望里论家世，艺苑书中识姓名。御墨亲题金榜字，宫恩新赐玉壶清。为君喜极须雄饮，力尽西江万里鲸。
傅曰会举进士次汝贤文敬韵二首·其二
作者：李东阳
朝代：明
体裁：七言律诗

上林芳树倚云高，长笑高蟾咏碧桃。白战早收天下捷，春游不学少年豪。两苏才拟当时重，二宋名同旧史褒。应共玉堂词翰手，凤凰池上对挥毫。
傅曰川席上赏菊得朝字
作者：李东阳
朝代：明
体裁：五言律诗

野色自萧条，幽斋共寂寥。崩栏将石护，细竹引泉浇。地僻应稀到，情多屡见招。留连更何日，烂漫是今朝。
兀术走
作者：李东阳
朝代：明
体裁：乐府曲辞

金山庙前鼓声起，江头走却四太子。绯袍玉带坠复跳，华人顿足胡儿喜。君不见和尚原头走秃胡，天为中原留逆雏。他时再作江南图，韩公吴公还有无？
元夕和若虚韵
作者：李东阳
朝代：明
体裁：七言律诗

十里楼台月色边，御河东畔阙西偏。杯盘入市多新俗，儿女看春忆少年。紫陌尘香千骑合，玉堂官冷一灯悬。江南风物君休恋，自有宫柑入袖传。
元日早朝
作者：李东阳
朝代：明
体裁：七言律诗

万仗攒空簇綵旃，杳闻人语隔香烟。城头日共鸡声起，天上春随斗柄旋。荒服五图皆禹贡，华封三祝更尧年。侍臣独立瞻华盖，长记分班黼座前。
元日早朝
作者：李东阳
朝代：明

九门深掩禁城春，香雾笼街不动尘。玉帐寒更传虎卫，彤楼晓色听鸡人。帘前乐应红灯起，阶下班随彩仗陈。朝散东华看霁日，午烟晴市一时新。
元日早朝
作者：李东阳
朝代：明
体裁：七言律诗

九门深掩禁城春，香雾笼街不动尘。玉帐寒更传虎卫，彤楼晓色听鸡人。帘前乐应红灯起，阶下班随綵仗陈。朝散东华看霁日，午烟晴市一时新。
元日早朝
作者：李东阳
朝代：明

紫殿朱阑白玉坡，天风吹乐下云和。城头星斗知春早，苑外旌旗拂曙多。龙集载看新岁纪，凤池初暖旧恩波。拟将无逸陈周戒，咫尺君门奈远何。
元日早朝
作者：李东阳
朝代：明
体裁：七言律诗

紫殿朱阑白玉坡，天风吹乐下云和。城头星斗知春早，苑外旌旗拂曙多。龙集载看新岁纪，凤池初煖旧恩波。拟将无逸陈周戒，咫尺君门奈远何。
兆先赴试三河念之有作
作者：李东阳
朝代：明
体裁：古风

东行百里程，送汝万里心。衣装问寒煖，野望疑晴阴。汝生不离膝，别我恐未禁。翩然上马去，似有壮士襟。髫丱能几时，忽已胜冠簪。摛毫出组制，把玩惊词林。嘶鸣误一顾，奖借踰千金。不学是吾忧，虚名非汝任。古人重宅相，派出蒙泉深。南屏实众望，郁郁泰山岑。汝师文场手，夺锦春江浔。蓬麻得依附，玉石劳镌锓。遭逢我弗逮，天意或在今。求论目前事，长途尚骎骎。贫馀诗书在，老觉岁月侵。汝幸慰我意，我方为汝箴。婴怀继日夕，屈指经辛壬。遄归一见面，诵我东行吟。
先府君墓焚新刻手藁感而有述示兆蕃
作者：李东阳
朝代：明

平生读父书，句读粗可了。残篇半零落，一一费探讨。嗟哉手泽存，字法有遗藁。忆当临池时，楮墨彻昏晓。好古穷鸿茫，蒐奇极幽眇。学成不用世，祗以慰枮槁。殷勤受简劳，犹及趋庭早。摩挲日几过，倏忽年将老。有生妙镌刻，铁笔随指爪。经时历冬夏，计日通酉卯。编成众所叹，艺绝今应少。蓼莪比周人，荐芰惭屈到。西郊霜露降，不日严拜扫。祝告假文辞，精诚藉薰燎。悲风回轻烟，横泪洒衰草。公家有瘝旷，尘务多纷扰。志养久莫酬，吁嗟得为孝。地下谁有知，吾儿慧而夭。愿拓万本馀，装藏富缃缥。流传遍朝野，散布盈海峤。书香属有托，夙夜当自保。以兹结构法，作室须念考。虽无籯金遗，世德以为宝。
先春亭
作者：李东阳
朝代：明
体裁：七言绝句

幽人屋近梅花住，载酒呼童出每迟。误向花间问春色，不知春在未开时。
入春绝不作诗清明后三日与鸣治师召游大德观为二公所督甚苦得联句四首已而悔之因用止诗韵以自咎先是诸同年皆有和章为说不一鸣治独持两可之说至是竟为所沮云
作者：李东阳
朝代：明
体裁：古风

渊明爱酒翁，晚岁方暂止。始知山水兴，不在壶觞里。后来不饮人，效颦乃苏子。吾诗亦何解，似独有深喜。一戒踰七旬，此念灰不起。群公各雄辨，未究同异理。三占从两卜，颇觉吾丧已。惜哉九仞功，一篑今已矣。陶苏虽止酒，所止皆有涘。择例偶不精，遗踪愧前祀。
兰舟诗送丘苏州南归
作者：李东阳
朝代：明
体裁：古风

幽兰出山泽，移植秋风时。清芬寡流媚，借问爱者谁。使君来南国，舟楫长相随。狂飙逐惊波，霜雪憔悴之。群芳竞岐路，颜色争纷迷。萧榛动盈把，此物弃如遗。爱惜复爱惜，洗根濯其泥。揽舟溯长江，归去两不疑。载歌兰舟篇，独与和者期。
兰舟诗送丘苏州南归
作者：李东阳
朝代：明

幽兰出山泽，移植秋风时。清芬寡流媚，借问爱者谁。使君来南国，舟楫长相随。狂飙逐惊波，霜雪憔悴之。群芳竞歧路，颜色争纷迷。萧榛动盈把，此物弃如遗。爱惜复爱惜，洗根濯其泥。揽舟溯长江，归去两不疑。载歌兰舟篇，独与和者期。
养儿行
作者：李东阳
朝代：明
体裁：乐府曲辞

朝廷养公公养儿，儿为心腹股肱谁？当时意气各相许，儿不负公公负主。养儿至死心不易，宁不为儿不为贼。君不见入朝告变归杀身，此儿非养宁非真。养儿身死名不腐，唯有真儿心独苦。
养儿行
作者：李东阳
朝代：明

朝廷养公公养儿，儿为心腹股肱谁？当时意气各相许，儿不负公公负主。养儿至死心不易，宁不为儿不为贼。君不见入朝告变，归杀身此儿非养。宁非真养儿，身死名不腐，惟有真儿心独苦。
内直大雨留壁上呈诸同寅
作者：李东阳
朝代：明
体裁：七言律诗

苑花庭树隔苍茫，急雨颠风骤作狂。欹枕北窗惊梦短，移床东壁捲衣忙。堂茅幸免三重破，阶水真愁一尺强。寄谢诸公前后直，马头炎日漫辞长。
内阁五月莲花盛开和太子太保刘公韵二首
作者：李东阳
朝代：明

十分芳气袭人清，未羡兰蕤更菊英。尽去秾华还古淡，绝无言笑有风情。根含瀛海波涛润，色藉天家雨露荣。见说中通能外直，此心端合与花盟。天与灵姿绝代清，看渠直作水中英。云端别有栽培地，江上空多采掇情。总是丹青终属幻，未经题品若为荣。他年自许归来乐，不结陶翁社里盟。
内阁五月莲花盛开和太子太保刘公韵二首·其一
作者：李东阳
朝代：明

十分芳气袭人清，未羡兰蕤更菊英。尽去秾华还古淡，绝无言笑有风情。根含瀛海波涛润，色藉天家雨露荣。见说中通能外直，此心端合与花盟。
内阁五月莲花盛开和太子太保刘公韵二首·其二
作者：李东阳
朝代：明

天与灵姿绝代清，看渠直作水中英。云端别有栽培地，江上空多采掇情。总是丹青终属幻，未经题品若为荣。他年自许归来乐，不结陶翁社里盟。
内阁五月莲花盛开奉和少傅徐公韵二首
作者：李东阳
朝代：明

漫道西湖百亩宽，新花尚怯晓波寒。内园自合先芳意，道眼从来是别观。金掌溢时清露委，水仙多处绿云攒。人间不解真颜色，却爱红妆舞翠盘。两池风物许平分，新赏从来是旧闻。空翠欲沾衣上雨，朵红犹识殿东云。吟馀綵笔诗难就，宴出芳筒酒易醺。红杏碧桃今在否，试将消息问东君。
内阁五月莲花盛开奉和少傅徐公韵二首·其一
作者：李东阳
朝代：明

漫道西湖百亩宽，新花尚怯晓波寒。内园自合先芳意，道眼从来是别观。金掌溢时清露委，水仙多处绿云攒。人间不解真颜色，却爱红妆舞翠盘。
内阁五月莲花盛开奉和少傅徐公韵二首·其二
作者：李东阳
朝代：明

两池风物许平分，新赏从来是旧闻。空翠欲沾衣上雨，朵红犹识殿东云。吟馀綵笔诗难就，宴出芳筒酒易醺。红杏碧桃今在否，试将消息问东君。
内阁赏芍药
作者：李东阳
朝代：明

一春风日几晴阴，数种名花竞浅深。禁苑栽培真得地，化工雕刻本何心。丛疑朋下留鸾宿，香到人间许蝶寻。台阁风流前辈远，綵毫重和玉堂吟。次第红芳又绿阴，好花留向玉堂深。多从雨过看生色，不为春迟负赏心。清露著衣香易湿，綵云迷眼梦难寻。杯馀幸接韩公宴，词罢先赓白传吟。晓闻花底佩声归，万叶枝头露未稀。力尽丹青空藻绘，眼看红紫漫芬菲。裁云直傍瑶池起，避日须将锦障围。愿向人间分此种，莫教春祇在彤扉。春逐长安担上归，此花真觉眼中稀。新题翰苑图犹在，旧事扬州草自菲。索赏向人心已醉，试开经日手频围。欲知近侍承恩地，长共西垣与北扉。
内阁赏芍药·其一
作者：李东阳
朝代：明

一春风日几晴阴，数种名花竞浅深。禁苑栽培真得地，化工雕刻本何心。丛疑朋下留鸾宿，香到人间许蝶寻。台阁风流前辈远，綵毫重和玉堂吟。
内阁赏芍药·其三
作者：李东阳
朝代：明

晓闻花底佩声归，万叶枝头露未稀。力尽丹青空藻绘，眼看红紫漫芬菲。裁云直傍瑶池起，避日须将锦障围。愿向人间分此种，莫教春祇在彤扉。
内阁赏芍药·其二
作者：李东阳
朝代：明

次第红芳又绿阴，好花留向玉堂深。多从雨过看生色，不为春迟负赏心。清露著衣香易湿，綵云迷眼梦难寻。杯馀幸接韩公宴，词罢先赓白传吟。
内阁赏芍药·其二
作者：李东阳
朝代：明
体裁：七言律诗

次第红芳又绿阴，好花留向玉堂深。多从雨过看生色，不为春迟负赏心。清露著衣香易湿，綵云迷眼梦难寻。杯馀幸接韩公宴，词罢先赓白傅吟。
内阁赏芍药·其四
作者：李东阳
朝代：明

春逐长安担上归，此花真觉眼中稀。新题翰苑图犹在，旧事扬州草自菲。索赏向人心已醉，试开经日手频围。欲知近侍承恩地，长共西垣与北扉。
再叠前韵送士常
作者：李东阳
朝代：明
体裁：七言排律

乱叶回飙坐打窗，几时清话拥寒釭。归期好趁残冬雪，离思先萦昨夜缸。乡树影稀遥辨色，胡笳声断不闻腔。重冈路折羊肠九，尺纸书回雁足双。南望关山真设险，北来风土旧含庞。词争赵颖锥全脱，气压增门斗易撞。人杰有灵君不忝，交游无用我先降。秋风騕袅将辞市，春水芙蓉正忆江。西壁可容窥末照，东流从此识归淙。千金学得屠龙技，未遣青袍滞一邦。
再叠答夏提学·其一
作者：李东阳
朝代：明
体裁：七言律诗

十载江湖梦寐通，使车重绾寺门东。未倾李白金尊月，先坐王郎玉麈风。楚刺漫来何日到，郢歌工后几人同。相逢莫更飘然别，指爪须留雪上鸿。
再叠答夏提学·其二
作者：李东阳
朝代：明
体裁：七言律诗

到处惟应笔砚随，私逋官籍恐难辞。耽诗癖在身长瘦，学道心劳岁恐迟。已饱东方犹汉粟，未逃南郭尚齐吹。向来垩质缘君减，斤斧何因得重施。
再叠鹪林书巢韵二首·其一
作者：李东阳
朝代：明
体裁：七言律诗

词林别馆建深巢，已避云间第一梢。鼹鼠分同堪共适，蠹鱼心苦漫相嘲。飞腾岂必冈千仞，饮啄聊应水一匏。若遣丘园随野性，未论东郭更西郊。
再叠鹪林书巢韵二首·其二
作者：李东阳
朝代：明
体裁：七言律诗

卜筑无材懒近名，暂将微物寄幽情。略同庄子为言寓，敢效张华托赋鸣。纵有樊笼何足累，更无缯缴底须惊。羽毛欲作填河报，路隔天桥尚几程。
再和仁辅韵
作者：李东阳
朝代：明
体裁：七言律诗

云拥高城雪意层，苍天欲问恐难登。山家未报来牟足，海国还闻瘴疠蒸。胜事园林谁合闹，丰年歌颂我犹能。王郎更趿何门履，十二街头遍已曾。
再哭青溪
作者：李东阳
朝代：明

海内衣冠失老成，梦中精爽尚平生。杏园醉后千花拥，柳院归时一字行。旧事苍黄空过眼，暮年幽独转伤情。不须更作三同会，又听城西《薤露》声。
再次仁辅韵
作者：李东阳
朝代：明
体裁：七言律诗

晓风残雪上阶层，谢朓楼头客未登。纸帐不知寒日出，砚池初觉暖云蒸。关心远道妻孥隔，作伴空斋杖屦能。斗酒绨袍吾欠此，赠君空有笑言曾。
再次灯字韵
作者：李东阳
朝代：明
体裁：七言律诗

布袍书卷拥寒灯，兴味萧条颇似僧。爱酒独从醒处得，戒诗惟有病来曾。幽栖借屋山人许，再拜升堂稚子能。好是五湖烟水地，几时舟楫渺然登。
再次王仁辅雪后韵
作者：李东阳
朝代：明
体裁：七言律诗

雪堂高耸玉楼层，驴背寒多不奈登。夜饮略教杯有酒，晨炊谁问甑无蒸。长安病卧袁郎老，野寺吟行贾岛能。应恐出门无觅处，沙头记取屐痕曾。
再次陶鼎韵答用济诸君
作者：李东阳
朝代：明
体裁：七言律诗

重炉高盖拥层装，规制居然自一乡。豪客休嫌下箸处，仙家不用辟寒方。味兼小市盘餐别，坐共严城漏水长。却有好诗如拱璧，抟工何意敢争光。
再游慈恩寺留僧瑢画卷
作者：李东阳
朝代：明
体裁：七言律诗

软沙幽草接芳洲，旧路重来问石头。名似曲江题后到，身如房琯梦中游。山迎杰阁层层见，水绕长桥曲曲流。吾祖汝师俱寂寞，相逢茶话坐消忧。
再用韵促诸秋官和章
作者：李东阳
朝代：明
体裁：七言律诗

雪堂开卷坐分层，自扫西阶待客登。盟在岂应寒似水，心烦长使热如蒸。驱车路熟朝停惯，刻烛才多夜坐能。独有东邻老同姓，为予谈笑解围曾。
再用韵自述二首·其一
作者：李东阳
朝代：明
体裁：七言律诗

列宿光分共一天，姓名先后托群贤。清风重检书千卷，旧业曾占屋数椽。圣代渥恩惭我负，词林故事许人传。欲将勤苦酬清逸，又被官曹说地仙。
再用韵自述二首·其二
作者：李东阳
朝代：明
体裁：七言律诗

中年进学似登天，转觉文章畏后贤。悔送隙光飞过鸟，记栽堂树小如椽。科场次第门生出，教旨丁宁阁老传。眼底功名非实地，任誇千佛与群仙。
再答
作者：李东阳
朝代：明
体裁：七言律诗

紫坛仙路隔烟霜，缩地真无费长房。身计祗应和雾隐，诗情敢作上天狂。驻颜药在心仍病，折翼门高梦亦妨。最是丹丘无事鹤，人间翻苦寄书忙。
再答方石
作者：李东阳
朝代：明
体裁：七言律诗

一卧空山岁几霜，斋歌重听汉芝房。应怜史局多清睱，误悔诗坛作故狂。春梦屡惊神独往，病怀真苦力相妨。无因载续阳春调，奈有娇儿乞字忙。
再经西涯
作者：李东阳
朝代：明

拂树穿云二里堤，绿阴深处鹁鸠啼。背城古路车尘少，隔岸人家酒幔低。清爱野僧来紫衲，醉扶童子当青藜。相逢却恐知名姓，不向慈恩寺里题。
再经西涯
作者：李东阳
朝代：明
体裁：七言律诗

新筑湖堤面面平，乱桥欹岸失纵横。轻鸥著水惊还去，老马缘溪恋复行。旧日邻家今几在，别来光景共谁争。匆匆不尽逢僧话，刚说无生便有情。
再赠三首用前韵·其一
作者：李东阳
朝代：明
体裁：古风

吾爱李太白，金銮供奉回。钓船坐明月，宫锦赐新裁。骑鲸忽不见，怀抱向谁开。举杯问青天，恐被浮云猜。明月千载恨，谪仙千古才。古风坐扫地，此事亦堪哀。我非能诗者，君意莫徘徊。
再赠三首用前韵·其三
作者：李东阳
朝代：明
体裁：古风

吾怜孟东野，诗思老愈僻。一吟双眉皱，见者意不适。偶逢韩昌黎，倾倒慰孤寂。君才不须猜，而我有愧色。我诗调屡改，清苦近一载。君诗十年前，散落满湖海。永怀苦雨夕，联句意可采。三复斗鸡篇，斯人今安在。
再赠三首用前韵·其二
作者：李东阳
朝代：明
体裁：古风

吾怜贾浪仙，寂寂长安居。藜羹与粝饭，婢仆日相俱。出门寡俦侣，独跨短尾驴。年年祭诗卷，忽忽岁仍除。浊醪不过墙，故人但空书。粱肉者谁子，斯人食无馀。古来风流士，弃置天一隅。荆山有抱玉，沧海有遗珠。
冬月对菊用陈玉汝韵
作者：李东阳
朝代：明
体裁：七言律诗

摇落霜空万木飞，一枝无奈赏心微。未成老圃应须学，若在南山便合归。人道秋香非昨夜，天留晚色共斜晖。陶翁可是忘机者，犹自含情待白衣。
冬青行
作者：李东阳
朝代：明
体裁：乐府曲辞

高家陵，孝家陵，鳞骨尽蜕龙无灵。唐义士，林义士，野史传疑定谁是？玉鱼金粟俱尘沙，何须更问冬青花。徽钦不归梓宫复，二百年来空朽木。穆陵遗骼君莫悲，得葬江南一抔足。
冯佩之秋官得男用瓜祝韵
作者：李东阳
朝代：明
体裁：七言律诗

佳音南报驿程赊，千里归期正及瓜。喷案早占钗玉坠，就床亲正锦绷斜。西京旧德于公第，江左清风络秀家。若遣皇华能再返，此郎应已解呼茶。
冯婕妤
作者：李东阳
朝代：明
体裁：乐府曲辞

圈门昼开熊不守，婕妤当前众嫔走。荷君光宠捍君危，不然安用贱妾为。君身如山妾如叶，君有不虞安置妾。亦知仓卒非贾恩，恩多妒深翻在睫。冯婕妤，昔非勇，今非怯，掖庭佞儿何喋喋！
凉风台
作者：李东阳
朝代：明
体裁：乐府曲辞

凉风台前池水赤，赤星射空虹贯日。斛律美人生抱玦，死向青天待明月。君不见晋阳书中临绝语，曾为乐陵求乐处。百年无罪君莫冤，济南何在是谁言，不须更问华林园。
凉风台
作者：李东阳
朝代：明

凉风堂前池水赤，赤星射空虹贯日。斛律美人生把玦，死向青天待明月。君不见晋阳书中临绝语，曾为乐陵求乐处。百年无罪君莫冤，济南何在是谁言，不须更问华林园。
减字木兰花·题画
作者：李东阳
朝代：明
体裁：词

危峰欲堕。岩背老翁方稳坐。落叶无声。树底风来了不惊。秪缘诗癖。纵有閒心閒未得。刚道忙来。世事何曾一挂怀。
出城四首·其一
作者：李东阳
朝代：明
体裁：六言诗

塞雁冲寒独回，柴门傍暖初开。青到城头柳色，东风昨夜归来。
出城四首·其三
作者：李东阳
朝代：明
体裁：六言诗

田间白屋高低，渡头芳草东西。幽禽隔树双语，瘦马嗅青独嘶。
出城四首·其二
作者：李东阳
朝代：明
体裁：六言诗

洪慈寺里人醉，主事坟前草生。世路悲欢如此，旧游何处忘情。
出城四首·其四
作者：李东阳
朝代：明
体裁：六言诗

水绕平沙远村，鸟啼双树名园。西涯野客多兴，十日春寒闭门。
分献次青溪太宰韵（时青溪分得星辰二，是日立春）
作者：李东阳
朝代：明
体裁：七言律诗

星坛对立本联班，复磴凭空不易攀。良久夜方移斗柄，早时春已到人间。朱旗影隔天门静，玉佩声随阁道还。旧日同年今并命，共从光霁识威颜。
分金图
作者：李东阳
朝代：明
体裁：五言绝句

四海多瓦砾，两心同一金。金尚不可破，谁能离此心。
分题得孔林送张廷芳巡按山东
作者：李东阳
朝代：明
体裁：七言律诗

孔林乔木蔽高空，岱岳西来泗水通。万古山川神陟降，百王封秩礼尊崇。诗书世岂坑焚后，俯仰吾犹覆载中。却羡东巡张侍御，得先瞻拜仰遗风。
刑部郎中栝苍金君尚德之子禧及其弟尚义御史之子祺闻尚义将有谪命自其家赴京师以予托交二君称契家子来谒子重其孝友笃至怅然感之赋赠一律
作者：李东阳
朝代：明
体裁：七言律诗

旧家门第有清风，眉宇分明似两翁。春梦忽惊黄耳犬，秋风愁送玉关鸿。徐歌漫有临岐赠，祢刺深劳昨夜通。蓟北辽东俱万里，天涯回首意匆匆。
刘尚质南楼题王舜耕山水图
作者：李东阳
朝代：明

溪声潺湲杂林壑，山势蜿蜒去还却。浮云欲起未起时，半在溪头与山脚。入空高鸟飞欲尽，背屋斜阳惨将落。更无剩地与閒人，纵有红尘何处着。南亩老翁双鬓斑，笔法颇似高房山。少年豪宕老疏放，往往醉墨留人间。平生画癖兼山癖，一见此图三叹息。愧我不如楼上人，日日开窗看秋碧。
刘尚质南楼题王舜耕山水图
作者：李东阳
朝代：明
体裁：古风

溪声潺湲杂林壑，山势蜿蜒去还却。浮云欲起未起时，半在溪头与山脚。入空高鸟飞欲尽，背屋斜阳惨将落。更无剩地与閒人，纵有红尘何处著。南亩老翁双鬓斑，笔法颇似高房山。少年豪宕老疏放，往往醉墨留人间。平生画癖兼山癖，一见此图三叹息。愧我不如楼上人，日日开窗看秋碧。
刘尚质南楼题王舜耕山水图
作者：李东阳
朝代：明

溪声潺湲杂林壑，山势蜿蜒去还却。浮云欲起未起时，半在溪头与山脚。入空高鸟飞欲尽，背屋斜阳惨将落。更无剩地与闲人，纵有红尘何处著。南亩老翁双鬓斑，笔法颇似高房山。少年豪宕老疏放，往往醉墨留人间。平生画癖兼山癖，一见此图三叹息。愧我不如楼上人，日日开窗看秋碧。
刘平妻
作者：李东阳
朝代：明

谁谓虎力猛，赤手亦可屠。谁谓妾无身，妾身虽在不如夫。妾身与夫争虎口，生同道涂死川薮。呼儿拔刀儿不怖，厉声摧山虎为沮。携夫夜归车下宿，蓐食趋程烹虎肉。夫身有死死不孤，生当为君西击胡。
刘平妻
作者：李东阳
朝代：明
体裁：乐府曲辞

谁谓虎力猛，赤手亦可屠。谁谓妾无身，妾身虽在不如夫。妾身与夫争虎口，生同道路死川薮。呼儿拔刀儿不怖，厉声摧山虎为沮。携夫夜归车下宿，蓐食趋程烹虎肉。夫身有死死不孤，生当为君西击胡。
刘户部所藏张汝弼草书
作者：李东阳
朝代：明
体裁：古风

南安太守东海翁，归来两袖乘天风。眼前万事不挂齿，睥睨六合称书雄。横挥直扫百态出，或舞鸾凤腾蛟龙。一从篆隶变行草，世间此艺难为工。自言早学宋昌裔，晚向怀素逃形踪。公孙大娘不识字，物艺乃与书法通。颜家屋漏古钗脚，纵使异法将母同。古人逝矣不复见，此翁岂在今人中。江南纸价几翔踊，白金綵币随青铜。家藏万纸付儿辈，谁谓此翁归橐空。何人爱者司徒公，旧得此卷来吴淞。愿公宝此勿轻弃，留看书舡夜半虹。
刘道亨编修双鹰图
作者：李东阳
朝代：明
体裁：古风

大鹰昂头小鹰俯，杀气森森动林莽。朔云捲地尘不飞，万里乾坤同一睹。野风萧萧日将暮，罢猎归来势犹怒。独向林间振羽毛，空山落叶谁能数。平原纷纷走狐兔，燕雀之辈安敢侮。纵使长饥不附人，须知特立难为伍。海东青去已多时，塞北赤毛生更稀。郅都城在馀荒草，刘表台高空落晖。画师好手亦无敌，酒酣健笔疾若飞。霜毫素练出髣髴，金眸玉爪生光辉。翰林主人负奇骨，虽有搏击无由施。会看竦翮入霄汉，不与凡鸟争雄雌。
初予止诗鼎仪有约同止予援张汝弼故事以只鸡斗酒为罚鼎仪固未尝止及予破戒乃和韵见索再叠前韵并鸡酒答之
作者：李东阳
朝代：明
体裁：古风

与君同止诗，拙者最先止。至今鸡酒券，尚在诗筒里。吟声日不绝，负约常在子。病中未遽往，顾券每自喜。君方掩耳卧，十撼九不起。三缄偶一吷，乃辄相料理。多言竟无益，宁使人负已。我鸡固当携，我马今秣矣。明晨自公出，迟予金明涘。愿托鹤林翁，清风播来祀。
初赴郊坛看牲
作者：李东阳
朝代：明
体裁：七言律诗

奏书初出太常卿，隔日分官次第行。骑士拥尘随辇道，牺人投牒报牲名。楼台地远稀闻漏，灯火门开夜到城。归向玉堂题笏记，坐听金钥待天明。
初预郊坛分献得南海
作者：李东阳
朝代：明
体裁：七言律诗

南海分坛位向东，石门深锁象龙宫。归虚下有通灵地，广利中含济物功。万里炎威惊变雪，一春佳兆喜占风。儒臣诏许供牲币，愧有微诚佐圣躬。
北极宫
作者：李东阳
朝代：明
体裁：五言律诗

官衙殊寂寂，随兴到琳宫。入壑人家聚，缘崖草径通。屏开青嶂列，花发紫薇浓。半日消閒梦，归途夕照红。
十一月二十七日夜梦楼居风雨中得句云卷帘看风树时亡妻亦在侧觉而有感续成一章
作者：李东阳
朝代：明

高楼坐连床，遥碧俯平渚。卷帘看风树，叶落沙上雨。飘飖轻襟散，披历层轩举。寤寐平生欢，咫尺得晤语。相逢隔晨暮，倏忽无定所。积雪遍中庭，钟情徒延伫。
十一月二十七日夜梦楼居风雨中得句云卷帘看风树时亡妻亦在侧觉而有感续成一章
作者：李东阳
朝代：明
体裁：古风

高楼坐连床，遥碧俯平渚。卷帘看风树，叶落沙上雨。飘飘轻襟散，披历层轩举。寤寐平生欢，咫尺得晤语。相逢隔晨暮，倏忽无定所。积雪遍中庭，钟情徒延伫。
十一月朔喜雪次韵答周松露亚卿
作者：李东阳
朝代：明
体裁：七言律诗

卜岁何劳问大贞，雪飞元不待嘉平。未看麦应两岐秀，且赏花开千树琼。天向白时知夜尽，地从消处见阳生。青绫被底馀寒在，独有怀人梦不成。
十七日文华殿读卷次司马马公韵
作者：李东阳
朝代：明
体裁：七言律诗

龙虎榜中新得士，凤凰诏下正求才。宫袍锦簇班初合，御笔红批卷未开。跪捧案香当北面，步随仙躅下中台。銮坡两度沾恩宴，犹忆先皇旧赐杯。
十九日恩荣宴席上作
作者：李东阳
朝代：明

队舞花簪送酒频，清朝盛事及嘉辰。星辰昼下尚书履，风日晴宜进士巾。围撤汉科三日战，苑看唐树九回春。丹心未老将头白，犹是当年献策身。
十九日恩荣宴席上作
作者：李东阳
朝代：明
体裁：七言律诗

队舞花簪送酒频，清朝盛事及嘉辰。星辰昼下尚书履，风日晴宜进士巾。围撤汉科三日战，苑看唐树九回春。丹心未老时头白，犹是当年献策身。
十八日听传胪有作
作者：李东阳
朝代：明
体裁：七言律诗

金莲影与赭袍明，华盖前头次第行。黄纸数行丹诏字，鸿胪三唱甲科名。云边晓日中天见，梦里春雷昨夜声。归向长安听人语，圣朝罗网尽豪英。
十六州
作者：李东阳
朝代：明

契丹助晋兵，一号三十万。晋家报契丹，一数一匹绢。三十万绢未足惜，一十六州空弃掷。遂令宋统成偏安，中原以北无幽燕。金元相承二百载，恸哭衣冠化兜铠。至今五镇接三边，不备西陲备东海。
十六州
作者：李东阳
朝代：明
体裁：乐府曲辞

契丹助晋兵，一号三十万。晋家报契丹，一数一疋绢。三十万绢未足惜，一十六州空弃掷。遂令宋统成偏安，中原以北无幽燕。金元相承二百载，山前山后尽兜铠。至今五镇接三边，不备西陲备东海。
十月既望曾太仆席上见雪呈诸同年
作者：李东阳
朝代：明
体裁：七言律诗

十月长安见雪初，舞风帘幕爱萧疏。寒欺烛影花相妒，浅映杯光玉不如。五出未开应避汝，二毛新点正惭予。同年会里清时乐，欲赋丰年兴有馀。
十月赏菊体斋席上限韵
作者：李东阳
朝代：明

寻芳何意到君家，雨过高城少暮沙。此夜幽欢还月下，去年孤馆各天涯。狂思晚节曾吹帽，寿拟春期及进瓜。不是老来诗骨健，谁能白发对黄花。
千金赠
作者：李东阳
朝代：明

相门深深夜不扃，百年恩重千金轻。二人辞受本同情，君王但赏辞金名。呜呼！一桧死，一桧生。君王孤立臣为朋，谁哉更问胡邦衡。
千金赠
作者：李东阳
朝代：明
体裁：乐府曲辞

相门深深夜半扃，百年恩重千金轻。二人辞受本同情，君王但赏辞金名。呜呼一桧死，一桧生。君王孤立臣为朋，谁哉更问胡邦衡。
午日亨父宅分题得蔗浆限东字以下五韵
作者：李东阳
朝代：明
体裁：七言律诗

紫蔗分浆出苑东，仙家元与御厨通。金盘昼永翻疑露，碧碗寒多不受风。佳境惟怜江左客，渴心谁识茂陵翁。芳时燕席频繁送，坐待西窗蜡炬红。
华表鹤图二首·其一
作者：李东阳
朝代：明
体裁：七言绝句

城头华表切云低，千岁无端得重栖。莫道鹤言非物怪，山君元不问昌黎。
华表鹤图二首·其二
作者：李东阳
朝代：明
体裁：七言绝句

城郭人民果是非，千年谁见鹤曾归。都来一觉人间梦，错向黄冠问缟衣。
南京谒孝陵有述
作者：李东阳
朝代：明
体裁：五言排律

礼乐千年会，腥膻四海空。商周终愧德，唐汉敢论功。凤历归真统，龙山绕旧宫。秋风霸陵树，落日鼎湖弓。万国讴歌在，余生覆载中。小臣瞻拜地，江汉亦朝东。
南囿秋风
作者：李东阳
朝代：明

别苑临城辇路开，天风昨夜起宫槐。秋随万马嘶空至，晓送千旓拂地来。落雁远惊云外浦，飞鹰欲下水边台。宸游睿藻年年事，况有长杨侍从才。
南风叹
作者：李东阳
朝代：明

夕阳亭前车不发，南风吹尘暗城阙。凌云醉客噤不言，蛙声乱起华林园。城头簏车走々，洛阳少年美如玉。宫中夜半牝鸡啼，千门万户皆翻覆。九原若见杨家姑，应问妇来何太晚。
南风叹
作者：李东阳
朝代：明

夕阳亭前车不发，南风吹尘暗城阙。凌云醉客噤不言，蛙声乱起华林园。城头簏车走？？，洛阳少年美如玉。宫中夜半牝鸡啼，千门万户皆翻覆。金墉城，城近远，朝来暮去谁能免？九原若见杨家姑，应问妇来何太晚。
南风叹
作者：李东阳
朝代：明
体裁：乐府曲辞

夕阳亭前车不发，南风吹尘暗城阙。凌云醉客噤不言，蛙声乱起华林园。城头鹿车走碌碌，洛阳少年美如玉。宫中夜半牝鸡啼，千门万户皆翻覆。金墉城，城近远，朝来暮去谁能免？九原若见杨家姑，应问妇来何太晚。
卜居一首东南屏
作者：李东阳
朝代：明
体裁：七言律诗

目下园亭秋气阴，故人相见暂开襟。买田阳羡苏公计，客舍并州贾岛心。老至尚夸诗力健，病回犹怯酒杯深。归来谩作镫前话，却喜妻儿是赏音。
卜相篇
作者：李东阳
朝代：明

家贫思良妻，国乱思良臣。荐成成不知，告璜璜不嗔。克也与国论，此国尚有人。能令汝卜相，谁使汝为君。东周一失驭，全晋遂三分。但知晋国乱，不念周家贫。史官谨初命，千载伤彝伦。
卜相篇
作者：李东阳
朝代：明
体裁：乐府曲辞

家贫思贤妻，国乱思良臣。荐成成不知，告璜璜不嗔。克也与国论，此国尚有人。能令汝卜相，谁使汝为君。东周一失驭，全晋遂三分。但知晋国乱，不念周家贫。史官谨初命，千载伤彝伦。
卢沟晓月
作者：李东阳
朝代：明
体裁：七言律诗

霜落桑乾水未枯，晓空云尽月轮孤。一林灯影稀还见，十里川光澹欲无。不断邻鸡催短梦，频来征马识长途。石栏桥上时翘首，应傍清虚忆帝都。
卿勿言
作者：李东阳
朝代：明

卿勿言，朕自思，南诏覆师君不知。卿勿忧，朕自保，范阳弄兵苦不早。卿邪谁邪高与杨，非姚非宋还非张。有言如此尚不用，岂有药石针膏肓。君不见咸阳老人能直谏，何曾得睹君王面。
卿勿言
作者：李东阳
朝代：明
体裁：乐府曲辞

卿勿言，朕自思，南诏覆师君不知。卿勿忧，朕自保，范阳弄兵苦不早。卿邪谁邪高与杨，非姚非宋还非张。有言如此悉不用，岂有药石针膏肓。君不见咸阳老人能直谏，何曾得睹君王面。
厓山大忠祠
作者：李东阳
朝代：明

汴城杭郡总丘墟，三百年来此卜居。海内山河非汉有，岭南民物是周馀。行宫草草慈元殿，讲幄勤勤大学书。辛苦相臣经国念，有才无命欲何如。北风吹浪覆龙舟，溺尽江南二百州。东海未填精卫死，西川无路杜鹃愁。君臣宠夺三朝共，夷夏兴亡万古雠。若遣素王生此后，也须重纪汉春秋。
厓山大忠祠·其一
作者：李东阳
朝代：明

汴城杭郡总丘墟，三百年来此卜居。海内山河非汉有，岭南民物是周馀。行宫草草慈元殿，讲幄勤勤大学书。辛苦相臣经国念，有才无命欲何如。
厓山大忠祠·其二
作者：李东阳
朝代：明

北风吹浪覆龙舟，溺尽江南二百州。东海未填精卫死，西川无路杜鹃愁。君臣宠夺三朝共，夷夏兴亡万古雠。若遣素王生此后，也须重纪汉春秋。
厓山大忠祠二首
作者：李东阳
朝代：明

国亡不废君臣义，莫道祥兴是靖康。奔走耻随燕道路，死生惟着宋冠裳。天南星斗空沦落，水底鱼龙欲奋扬。此恨到今犹不极，厓山东下海茫茫。宋家行在日南迁，虏骑长驱百万鞭。潮海有灵翻佑贱，江流非堑枉称天。庙堂遗恨和戎策，宗社深恩养士年。千古中华须雪耻，我皇亲为扫腥膻。
厓山大忠祠二首·其一
作者：李东阳
朝代：明

国亡不废君臣义，莫道祥兴是靖康。奔走耻随燕道路，死生惟着宋冠裳。天南星斗空沦落，水底鱼龙欲奋扬。此恨到今犹不极，厓山东下海茫茫。
厓山大忠祠二首·其二
作者：李东阳
朝代：明

宋家行在日南迁，虏骑长驱百万鞭。潮海有灵翻佑贱，江流非堑枉称天。庙堂遗恨和戎策，宗社深恩养士年。千古中华须雪耻，我皇亲为扫腥膻。
厓山大忠祠诗四首·其一
作者：李东阳
朝代：明
体裁：七言律诗

国亡不废君臣义，莫道祥兴是靖康。奔走耻随燕道路，死生惟著宋冠裳。天南星斗空沦落，水底鱼龙欲奋扬。此恨到今犹不极，厓山东下海茫茫。
厓山大忠祠诗四首·其三
作者：李东阳
朝代：明
体裁：七言律诗

北风吹浪覆龙舟，溺尽江南二百州。东海未填精卫死，西川无复杜鹃愁。君臣宠辱三朝共，运数兴亡万古雠。若遣素王生此后，也须重纪宋春秋。
厓山大忠祠诗四首·其二
作者：李东阳
朝代：明
体裁：七言律诗

汴城杭郭总丘墟，三百年来此卜居。海内山河非汉有，岭南民物是周馀。行宫草草慈元殿，讲幄勤勤大学书。辛苦相臣经国念，有才无命欲何如。
厓山大忠祠诗四首·其四
作者：李东阳
朝代：明
体裁：七言律诗

宋家行在日南迁，胡骑长驱百万鞭。潮海有灵翻佑贼，江流非堑枉称天。庙堂遗恨和戎策，宗社深恩养士年。千古中华须雪耻，我皇亲为定幽燕。
厓山大忠祠（二首）
作者：李东阳
朝代：明

国亡不废君臣义，莫道祥兴是靖康。奔走耻随燕道路，死生惟着宋冠裳。天南星斗空沦落，水底鱼龙欲奋扬。此恨到今犹不极，厓山东下海茫茫。¤
原博和章不至四叠韵督之
作者：李东阳
朝代：明
体裁：七言律诗

书家风采屹如山，拙匠纷纷但坐环。可信龙猪元异骨，误疑鸡鹜本同斑。郑师乍许三降楚，墨守终能九却般。闻道纯绵深裹铁，定藏锋力待坚顽。
原博席上用击鼓催花令戏成一诗
作者：李东阳
朝代：明
体裁：七言律诗

击鼓当筵四座惊，花枝络绎往来轻。鼓翻急雨山头脚，花闹狂蜂叶底声。上苑枯荣原有数，东君去住本无情。未誇刻烛多才思，一遍须教八韵成。
原博诗有雪堂独立语五叠韵谢之
作者：李东阳
朝代：明
体裁：七言律诗

种柹临书叶比山，空惊岁月转如环。云间天马谁争步，水底山鸡自照斑。敢谓逄蒙曾学羿，岂知蔿贾不容般。苏门七字君须入，我已无心起懦顽。
原博诗来戏予还故步再次韵
作者：李东阳
朝代：明
体裁：七言律诗

醉后挥毫力拔山，玉堂观者堵如环。换羊价重街头帖，画虎心劳纸上斑。得趣岂须优比孟，改绳翻愧拙于般。也知真外皆成假，莫大分明点与顽。
参谋来
作者：李东阳
朝代：明
体裁：乐府曲辞

新将代，旧将去。参谋来，军有主。受命犒，不受战。参谋行，真独断。宋家养兵二百秋，大功竟属书生收，翻令愧死刘扬州。君不见陕西归来笏画地，遗恨他年六州弃。
又和王世赏韵
作者：李东阳
朝代：明
体裁：七言律诗

西垣香火奉严诚，坐久空窗白渐生。方朔岁年犹饱饭，子云词赋竟虚名。天临华盖春星近，月照方诸夜水清。忽有仙郎传妙句，彩云东望独含情。
又用韵柬方石
作者：李东阳
朝代：明
体裁：七言律诗

溽暑中人如酒然，空堂闭门各自眠。君无俗客片纸入，我苦娇儿双袂牵。莓苔古洞石岩际，芦荻钓矶秋水边。振衣濯足两不遂，一枕清风千万钱。
双雁
作者：李东阳
朝代：明
体裁：七言绝句

岁晚长林共落晖，野寒吹雪夜侵衣。伯劳双燕俱无赖，肠断春风各自飞。
古剑次韵
作者：李东阳
朝代：明
体裁：七言律诗

望斗楼空紫气高，古来神物待人豪。化龙浪说归闽水，斩马谁能借汉曹。海内书生轻学武，山中良冶半为陶。千金不买公孙舞，犹恐书成损鬓毛。
史千户生挽诗
作者：李东阳
朝代：明
体裁：七言律诗

举世无端奈死何，谁能生作葬时歌。漫劳庄子忧蝼蚁，且胜藤州卧薜萝。墓木又生人未老，湖亭不动水空波。史官今日书名姓，已附他年达士科。
司农笏
作者：李东阳
朝代：明

司农手中无寸铁，夺笏击贼贼脑裂。贼未死气虽已折，奉天天子双泪横。十年弃卿真负卿，臣身区区劳记忆。平原太守曾未识。
司农笏
作者：李东阳
朝代：明
体裁：乐府曲辞

司农手中无寸铁，夺笏击贼贼脑裂，贼虽未死气已折。奉天天子双泪横，十年弃卿真负卿。臣身区区劳记忆，平原太守曾未识。
吉安府
作者：李东阳
朝代：明
体裁：五言绝句

山势西来断，江流北去平。万家深树里，闻是吉州城。
同钱仁夫钱承德夜宿香山来青轩联句
作者：李东阳
朝代：明
体裁：七言律诗

一轩缥缈阁空青，四顾参差拥翠屏。凉夜推窗堪待月，前朝扫石记祠星。云蒸衣润龙归钵，风袅炉薰鹤听经。地隔红尘三百丈，寻仙何必泛沧溟。
后园种菊经月忽见数花用亨父韵并呈城东赏菊诸君子
作者：李东阳
朝代：明
体裁：七言律诗

幽花种得偶相忘，步转南檐却背堂。但有芳心宁择地，更无佳客亦宜觞。登临忆负重阳雨，采掇愁沾昨夜霜。满袖馀香试披拂，晚来风力正悠扬。
后园种菊经月，忽见数花，用亨父韵并呈城东赏菊诸君
作者：李东阳
朝代：明

幽花种得偶相忘，步转南檐却背堂。但有芳心宁择地，更无佳客亦宜觞。登临忆负重阳雨，采缀愁沾昨夜霜。满袖馀香试披拂，晚来风力正悠扬。
吕亚卿天章求诗寿其妹黄宜人时天章以使归
作者：李东阳
朝代：明
体裁：七言律诗

谁咏皇华入寿筵，故家门阀尚依然。扶衰试煮英公粥，念寡新分范氏田。拂镜飞霜秋渐满，开樽华月夜将圆。莫嫌老婺光芒减，曾见腾辉上九天。
吴原博修撰医俗亭
作者：李东阳
朝代：明

吴君天下士，爱竹比良友。平生益者交，意岂在杯酒。亭居众鞅绝，林卧清风久。十年别江南，吟讽常在口。嗟吾寡留玩，性本厌尘垢。愿招肩舆郎，径造羲皇叟。此物生已遐，斯人亦希有。托君多病躯，藉此针石手。兹意予所投，君当报琼玖。
吴御史父封君挽诗
作者：李东阳
朝代：明
体裁：七言律诗

布衣肯受州县郡，白首不逢纨绮群。汉家循吏旧有传，淮南小山谁制文。西台仙籍记芳桂，北阙圣恩怀美芹。岁晚江湖忆耆旧，哀鸿独叫空江云。
吴老公
作者：李东阳
朝代：明

吴老公，薄心肠。夕河南，旦贞阳。诈书实报恩作殃，一身非魏还非梁。彼穷归义弃不祥，公心不薄尔可忘。梁家养客如养狼，狼入彼室坏彼堂。当时许媾惟朱张，溧阳公主谁家郎，乐游丝竹令人伤。
吴老公
作者：李东阳
朝代：明
体裁：乐府曲辞

吴老公，薄心肠，夕河南，旦贞阳。诈书实报恩作殃，一身非魏还非梁。彼穷归义弃不祥，公心不薄尔可忘。梁家养客如养狼，狼入彼室坏彼堂。当时许媾惟朱张，溧阳公主谁家郎，乐游丝竹令人伤。
周侍讲伯常闻予止诗作长句见督开戒因集唐句奉答之
作者：李东阳
朝代：明
体裁：七言律诗

北阙晴云捧集闱，洞门高阁蔼馀辉。郎君官贵施行马，讲殿谈馀赐旧衣。载笔已齐周内史，何人敢和谢玄晖。杨花榆荚无才思，已分将身著地飞。
周原已席上赋十月菊
作者：李东阳
朝代：明
体裁：七言律诗

布袍萧索不胜凉，坐爱芳心共日光。何用门前看五柳，始知秋后有重阳。故园栽处田应熟，小市开时药正香。自古交期须岁晚，相过不敢避风霜。
周原已母孺人寿诗分题得笄
作者：李东阳
朝代：明
体裁：古风

忆年十五头始笄，二十嫁作梁鸿妻。自从结发事夫子，每以盥栉随鸣鸡。昼行顾影夜照烛，举步不出閤与闺。多情爱笄恐笄坠，举案直与双眉齐。夫年七十头总白，白发尚可胜梳鎞。郎君宦游得归省，会以甘旨充盐齑。凤冠珠翟有时降，笄也未可抛尘泥。戏将拈取示儿道，此物见尔从孩提。愿翁长健姥亦健，鹤形鲐背牙齿鲵。更看此物作家宝，岁岁分赋长生题。
周少卿双寿堂
作者：李东阳
朝代：明
体裁：古风

周郎豪宕老不狂，近来好事尔擅场。全家旧住西湖口，甲第新开双阙傍。高车驷马通昼夜，墨客骚人争短长。阿翁堂东母西坐，面如红玉头比霜。十日摧诗八九至，一杯献寿百千强。御玺重封五花诰，大官屡出九霞觞。纱帽轻笼夏阴薄，翠羽将动秋风凉。短箫大鼓声动地，吴曲越吟歌绕梁。浮云欲度不肯度，落日半落还低昂。曲廊烟雾散复合，舞袖风花抑更扬。花底番番唤绿酒，灯前队队出红妆。金波玉绳耿不定，楼箭宫壶殊未央。共说神仙隔风雨，岂知尘世有沧桑。西池王母谁曾见，南极老人空寿昌。眼前相对且为乐，世事悠悠安可量。
周濂溪
作者：李东阳
朝代：明
体裁：七言绝句

不是芳菲解泥人，自家生意总来真。当时只许程明道，道得前川句里春。
周评事墓山二首·其一
作者：李东阳
朝代：明
体裁：七言绝句

高台云散古城西，潮落空江月向低。此夜慈乌应绕树，羽毛寒尽不成栖。
周评事墓山二首·其二
作者：李东阳
朝代：明
体裁：七言绝句

漠漠横塘野水春，暗烟重树失江津。山中寒食风和雨，吹落蘋花不见人。
和世赏韵
作者：李东阳
朝代：明
体裁：七言律诗

偶陪寒日坐空庭，饭有胡麻药有苓。霜菊多情留暮色，风禽无语堕疏翎。阶前藉草衣全湿，石上题诗酒尽醒。莫笑山公归太早，秪缘多病想幽扃。
和亨大脩撰席上联句赠行韵
作者：李东阳
朝代：明
体裁：七言律诗

石径缘厓半入云，独开斋阁坐斜曛。层城夜閟诸山色，夹路人喧万马群。屐齿不辞狂谢脁，带围真减病休文。豪游竟作醒三日，长忆高堂旧酒醺。
和侍郎尹公留别韵三首·其一
作者：李东阳
朝代：明
体裁：七言律诗

南都曾听八仙歌，欲和高风奈远何。紫禁朝天清梦绕，青云回首后尘多。褚虞制作唐贞观，王谢风流晋永和。而我未忘山水地，送君吟鬓欲成皤。
和侍郎尹公留别韵三首·其三
作者：李东阳
朝代：明
体裁：七言律诗

瀛洲无地不登仙，吏省仪曹次第迁。从此略施经国手，向来閒却著书年。亦知忧乐能关世，自卜行藏岂问天。归路不须驰传急，似闻宣室正求贤。
和侍郎尹公留别韵三首·其二
作者：李东阳
朝代：明
体裁：七言律诗

词源滚滚正无涯，况有勋名为国华。江汉地通朝海路，星河人识上天槎。回看仙步离尘远，老觉君恩与岁加。莫赋春明门外别，金陵元是帝王家。
和冯佩之韵
作者：李东阳
朝代：明
体裁：七言律诗

百尺楼台四面同，烟霞深锁洞门中。虚窗地迥犹含日，破帽情多不受风。万里碧云秋兴远，一番凉雨夜愁空。秪应今度来差早，明日花开定满丛。
和士开
作者：李东阳
朝代：明

五杂组，二美女。往复来，和士开。不得已，出刺史。五杂组，一帘珠。往复来，侍中庐。不得已，降诏书。五杂组，娄领军。往复来，赂余珍。不得已，出国门。
和士开
作者：李东阳
朝代：明
体裁：乐府曲辞

五杂组，二美女。往复来，和士开。不得已，出刺史。五杂组，一帘珠。往复来，待中庐。不得已，降诏书。五杂组，娄领军。往复来，赂馀珍。不得已，出国门。
和寄庄孔易
作者：李东阳
朝代：明
体裁：七言律诗

同向词垣直禁林，每因公暇得招寻。看花出郭春游遍，刻烛留诗夜坐深。世路风波无定所，天涯时节忽惊心。松林步屧归来晚，相忆空斋只独吟。
和屠元勋韵
作者：李东阳
朝代：明
体裁：七言律诗

杖屦城南得得来，寺门今日许重开。溪流过雨蘋生岸，林影翻风竹映杯。我醉不辞桑落酒，僧高长住贝多台。吟风赏月当年事，莫作三生石上猜。
和师召步入西华韵
作者：李东阳
朝代：明
体裁：七言律诗

九衢香雾拥尘埃，望尽仙踪隔草莱。螮蝀影从桥底见，芙蓉花在镜中开。碧桃黄竹无年岁，翠羽红鳞自去来。几度北安门外路，误骑羸马绕城回。
和张都宪谒黟国公祠韵
作者：李东阳
朝代：明
体裁：七言律诗

将坛三世仰先登，庙祀中朝睹载兴。宾馆久辞朱履客，影堂时扫白头僧。楼中旧匣藏秋剑，河上行旌见夜灯。犹有姓名传吏卒，勋劳不愧史官称。
和明仲洗马韵二首·其一
作者：李东阳
朝代：明
体裁：七言律诗

竹简韦编次第评，于君真见古人情。百年事了须闻道，举世嫌多为近名。敢谓学非颜氏乐，直将心比伯夷清。尘踪满地无由濯，何处沧浪水上缨。
和明仲洗马韵二首·其二
作者：李东阳
朝代：明
体裁：七言律诗

友道陵夷继者稀，独予才力尚卑微。无成颇觉初心负，未老先知旧事非。今日中流须砥柱，几年东壁有馀辉。期君合在风尘外，千仞冈头一振衣。
和明仲脩撰舜咨侍读克勤侍讲庆成宴坐上联句韵
作者：李东阳
朝代：明
体裁：七言律诗

长忆春筵赐坐时，禁门同陟殿东墀。杯分绿醑传宣遍，舞换朱衣出队迟。日月正瞻龙衮象，风霜齐肃豸冠仪。钧天不是人间乐，回首青霄隔路岐。
和李若虚秋官韵二首·其一
作者：李东阳
朝代：明
体裁：七言绝句

萧条岁晚无生计，草树春来一遍新。陇上耕牛能几个，望春春至却愁春。
和李若虚秋官韵二首·其二
作者：李东阳
朝代：明
体裁：七言绝句

岁歉何烦更出师，厌闻烽火报关陲。腐儒忧世成何用，和得西曹数首诗。
和李若虚韵
作者：李东阳
朝代：明
体裁：七言律诗

芋区瓜圃地相联，仄径多从断岸边。邻曲望疑沽酒市，儿时忆上打鱼船。年华未改先惊暮，风景重来不及前。更说农家少生事，一番秋水没湖田。
和杨学古先生东阁趺坐韵四首·其一
作者：李东阳
朝代：明
体裁：七言律诗

院直初归柳外途，玉堂高坐拥双趺。应同礼席开函丈，岂有禅心到给孤。聚讼漫劳今日议，如尸谁见古人模。亦知戏笑皆文字，闻说公才似长苏。
和杨学古先生东阁趺坐韵四首·其三
作者：李东阳
朝代：明
体裁：七言律诗

名家簪绂是前途，两世青云共接趺。金冶外看双剑跃，木山中见一峰孤。韦贤经学真传授，扬子文章古范模。衣钵更多门下士，向来江浙似湖苏。
和杨学古先生东阁趺坐韵四首·其二
作者：李东阳
朝代：明
体裁：七言律诗

金马门深入禁途，红尘无地著高趺。仙人露下秋茎白，太乙灯来夜影孤。礼乐百年周制作，文章一代汉规模。休劳钜笔称燕许，谁似张公可配苏。
和杨学古先生东阁趺坐韵四首·其四
作者：李东阳
朝代：明
体裁：七言律诗

目极邯郸步里途，独惭无力继前趺。瞻依地近公长许，汲引心劳我尚孤。望道若洋徒自叹，学文如虎未成模。百年几见非虚语，幸是陈郎早识苏。
和汝贤脩撰赠行韵
作者：李东阳
朝代：明
体裁：七言律诗

树影穿篱犬吠云，忆君同宿岭头曛。离歌忽漫传新调，别马犹疑恋旧群。秋馆图书违伴直，夜堂灯火梦论文。不知听雨亭前坐，对酒看花日几醺。
和沈地官时晹游城西朝天宫韵
作者：李东阳
朝代：明
体裁：古风

岁晏冰雪至，闭门戒深冬。穷阴结赑屃，寒气开鸿濛。岂徒罢游谒，客至出亦慵。床头抱膝卧，布被围熏笼。沈侯心神霁，颜色如春融。十日不一见，何以写我悰。朅来城西游，杖舄谁与同。仙踪蹑楼观，帝乐闻笙镛。巍巍三珠林，中有万岁峰。俯听尘世喧，众窍号秋蛩。仰睇逐馀景，流歌溯长风。邈哉虚无教，古昔圣所攻。君怀度支计，惜此绘画功。畴哉百川障，顿使狂澜东。皇明统六合，声教通蛮戎。两京郁相望，城阙何葱葱。龙盘万岭合，虎踞千山重。我昔往观之，汤池带金墉。君时在南署，邀我回青骢。周旂绚日月，汉掌开芙蓉。层台与列署，照耀当虚空。逢僧问兜率，访道疑方蓬。壮怀益磊磈，陋目开昏蒙。至今肠肾间，尚觉百汇充。适遭明良运，感激惟寸忠。尧门辟贤俊，舜法除奸凶。孰云闾阎幽，上与廊庙通。君王垂衣坐，百职分卑崇。峨冠谬通籍，立在明光宫。愿为千尺萝，附君百丈松。君今已彊仕，我亦非儿童。及时不努力，倏忽成老翁。閒官远书簿，夙夜不在公。校雠费年月，官长多涵容。美酝亦可恋，大庖幸相供。文章本非职，篆刻徒为工。班超晚投笔，犹得班罴熊。吾怜功名遂，非慕万户封。不然赴林壑，此兴颇亦浓。买田种桑稻，躬耕课奴僮。缅思太行愿，敛退真吾宗。知君负经济，我力非寅恭。论功愧不逮，内省面发红。误将铅刀钝，欲比镆铘锋。狂言试倾倒，拍塞已满胸。君方贾馀勇，逸气凌崆峒。纷然万丘垤，尽在尘埃中。勋名唾双手，禄食轻千钟。平生四方志，慷慨随桑弓。游观匪独乐，乐事岂易逢。歌以报君意，我怀安可穷。
和王世赏韵
作者：李东阳
朝代：明

石门惟许白云留，我亦何心恋此游。竹里行厨烟未午，水边萧寺叶先秋。行贪觅句忘吹帽，醉怯登高不上楼。诗景满前谁会得，野僧名是远公流。
和秦武昌赤壁怀古韵
作者：李东阳
朝代：明
体裁：七言律诗

楚云荆树拥嵯峨，一棹曾冲万里波。时代不同嗟我晚，江山如此奈人何。地从割据终全盛，天遣文章为不磨。闻说宦游兼吊古，鹤楼东下水声多。
和答鸣治见寄韵
作者：李东阳
朝代：明
体裁：七言律诗

独坐寒灯如梦寐，泬寥空馆雁声残。光阴隔眼三生易，尘事伤心一笑难。白雪冰弦怀旧侣，药囊诗卷托微官。秪将颜色随甘旨，漫拂新雏弄羽翰。
和若虚郎中赠行韵
作者：李东阳
朝代：明
体裁：七言律诗

赤日黄尘马倦行，石桥山店有官程。城头路尽千峰隔，袖里诗来两腋清。蝉杂柳风秋渐远，鹤翻松雪夜还惊。欲知小吏将诗意，记取柴门剥啄声。
和若虚郎中赠行韵
作者：李东阳
朝代：明

赤日黄尘马倦行，石桥山店有官程。城头路尽千峰隔，袖里诗来两腋清。蝉杂柳风秋渐远，鹤翻松露夜还惊。欲知小吏将诗意，记取柴门剥啄声。
和萧封君凤仪遗诗四十韵
作者：李东阳
朝代：明
体裁：古风

世运迭推代，昔闻桑海三。万物若久存，金石或未堪。君看垂髫子，老鬓双䰐鬖。终焉山丘葬，岂论黠与憨。东吴有萧子，结发称奇男。昂霄出尘壒，气与虹蜺参。少年不自耀，外敛中包含。置身向经史，出入同秋蟫。分阴每自惜，癖性久愈耽。词锋极淬砺，理窟穷搜探。文如南山豹，空谷凝双耽。光如苍精龙，盘屈在一函。又如鲸鲲辈，海底深波涵。生当圣明时，未获雨露覃。秋姿折蒲柳，晚色凋樟楠。流光不少待，䂀驭无归骖。生乏轩冕荣，死宁丘壑惭。寂寥虞山下，数尺封如龛。有井勿多汲，井竭因泉甘。有玉勿频磨，玉折难成簪。奇才固不寿，闻者心为惔。当年悬弧宴，绿笋罗黄柑。华裾乱云日，舞袖回烟岚。溪鱼出越笱，邻酒倾吴坛。馀商发古调，哀响流江潭。永怀奉母日，衣綵随舆蓝。劬劳念罔极，往事空遗谈。色养苦不逮，敢于微禄贪。轲机忍复断，路米谁为担。歌成转悽恻，肝腑攒戈镡。是时夜正黑，狐星暗天南。落月噭嵓狖，悲风啸林甝。苍黄三十载，蔓草荒寒庵。官曹继清白，旧业惟瓶甔。屈建祭无芰，嗜好岂不谙。坡翁宝画板，身自盟瞿昙。君有孝子诚，而无流俗酣。贻谋在文字，况乃青于蓝。遗编袭蜀锦，异楮开倭蚕。寿公身后名，可以齐铿聃。
和萧给事元日早朝韵
作者：李东阳
朝代：明
体裁：七言律诗

庭燎光分烛影稀，玉阶残雪向春微。千官夜听星辰履，九陛朝悬日月旗。地切丹山闻凤吹，天开黄道见龙飞。海东才子多春兴，一日新诗动琐闱。
和谢于乔修撰云山图联句韵兼怀沈仲律
作者：李东阳
朝代：明
体裁：古风

俯仰天地间，吾人有高兴。图画亦偶遭，诗坛乃前定。屏当广座设，壁与长缣扃。幽怀惋百结，醉眼豁双懵。沃野平若掌，横波急如絙。颓云澹将沈，瀚海寒欲凌。中峰俨尊长，众壑分婢媵。群坳讶空豂，百折愁绝嶝。包罗引地络，混沌泄天孕。烟横似张帏，露湿同覆甑。嵓葩绽将然，谷鸟呼若醒。凭虚敞轩闼，眺远失梯凳。尘消野马没，地湿晴蜺蒸。江光晃无垠，石籁差可听。得非茱萸沜，或者柴桑径。洗耳幽涧泉，清心远林磬。閒贪野芳采，饱厌山殽饤。流光难把玩，富贵安足凭。乐事希狂曾，明时岂愚宁。求之不可得，何以攀逸乘。流水宿有期，幽兰杳谁赠。吾生尚驱逐，兹意方蹭蹬。忆当风日佳，乐此宾主胜。幽期予独负，往券真足證。重披意俱新，未接神已凝。雄誇凤楼手，规制皆略称。苦忆豸冠翁，风流远犹剩。玩赏在樽罍，淹留谢鞯镫。多才复爱客，吾语非子佞。努力青云期，交盟岂虚订。
和谢于乔韵
作者：李东阳
朝代：明
体裁：七言律诗

疲骖旧路不劳牵，十载重游意惘然。丹灶药成鸡已化，石墙阴冷鹿犹眠。仙踪下与尘埃隔，野色西来岛屿连。不似玄都易摇落，秋来还有看花天。
和赵梦麟主事东陵见寄韵
作者：李东阳
朝代：明
体裁：七言律诗

翡翠楼台白玉堤，碧山深处有轮蹄。神宫望接香烟际，阁道旋随斗柄西。万乘旌旗云外合，两班环佩月中齐。官曹莫叹东西隔，又听星轺载紫泥。
和韵寄答陈汝砺掌教
作者：李东阳
朝代：明
体裁：七言律诗

寂寞天涯叹所依，海云江月意俱违。茱萸岁改身仍健，苜蓿秋荒马不肥。白雪屡传新调寡，青云半觉旧人非。家山不隔长安路，应倚南楼望夕晖。
和韵寄答陈汝砺掌教
作者：李东阳
朝代：明

寂寞天涯叹所依，海风江月意俱违。茱萸岁改身仍健，苜蓿秋荒马不肥。白雪屡传新调寡，青云半觉旧人非。家山不隔长安路，应倚南楼望夕晖。
和韵答友人
作者：李东阳
朝代：明
体裁：五言律诗

百年为客兴，强半酒杯中。旅夜亲灯影，江春忆钓篷。才怜皇甫湜，狂爱斛斯融。寂寞谁相问，秪应吾意同。
和顾天锡九日病起韵
作者：李东阳
朝代：明
体裁：七言律诗

几年清俸藉为郎，病起空斋落日黄。岁月半消书卷里，乡心偏近菊花傍。门墙地僻秋生草，砧杵城高夜捣霜。闻说簿书催更急，未应潇洒伴诗囊。
和鸣治侍讲赠行韵
作者：李东阳
朝代：明
体裁：七言律诗

玉堂人在阆西峰，应忆谯楼五夜钟。海内萍踪嗟我远，梦中山色想君浓。书回直欲凭秋雁，吟苦谁甘学暮蛩。独有胜游兼乐事，不堪持为故人封。
和鸣治韵寄乃叔愚得太守先生
作者：李东阳
朝代：明
体裁：七言律诗

楚江离思入芳年，同泛沧浪一叶天。药裹自开缘我病，诗题偏得荷公怜。已知昨梦非今日，未必相逢是偶然。独恨嵇康无一字，可应曾著绝交篇。
和鼎仪漫兴见寄韵集句
作者：李东阳
朝代：明
体裁：七言律诗

携手城南历旧游，江南江北路悠悠。青山只忆招提境，白雪多随汉水流。绛简尚参黄纸按，清言远待玉人酬。春风无限潇湘意，宋玉无愁也自愁。
咏学宫双桂
作者：李东阳
朝代：明
体裁：五言排律

圜桥惟茂草，双桂独标幽。细蕊闻秋放，新香待月浮。重阴圆似盖，古干劲如修。虎观储材久，燕山植德悠。晓风零露满，晚节翠华稠。为爱仙姿好，烹茶竟日留。
咏李
作者：李东阳
朝代：明

名果出吾家，移栽自海涯。要看花胜雪，先放雨催花。
咏桧
作者：李东阳
朝代：明
体裁：五言绝句

双枝出墙头，亭亭两高盖。雨色爱青葱，天声听灵籁。
咏竹
作者：李东阳
朝代：明
体裁：五言绝句

秋雨烂百草，青青修竹林。解使秋声爽，还令秋色深。
咏藜
作者：李东阳
朝代：明

藜新尚可蒸，藜老亦堪煮。明年幸强健，拄杖看秋雨。
咏黄山寄程太守式之
作者：李东阳
朝代：明
体裁：七言绝句

怀君旧是云中守，归去黄山尚卧云。欲借剪刀峰下景，好裁一半与平分。
哭傅曰会郎中用体斋见慰韵
作者：李东阳
朝代：明

秋来哭子正酸辛，又悼通家意更真。寄我尚题前月信，惜君犹是后生身。江山荏苒年华尽，梦寐分明笑语亲。因与大苏谈旧事，半床风雨两愁人。登科犹记岁逢辛，曾见趋堂画里真。应与傅岩为后裔，定知何逊是前身。文章饰吏谁兼美，兄弟论交我最亲。月落屋梁秋署冷，忆君还是梦中人。
哭傅曰会郎中用体斋见慰韵·其一
作者：李东阳
朝代：明

秋来哭子正酸辛，又悼通家意更真。寄我尚题前月信，惜君犹是后生身。江山荏苒年华尽，梦寐分明笑语亲。因与大苏谈旧事，半床风雨两愁人。
哭傅曰会郎中用体斋见慰韵·其二
作者：李东阳
朝代：明

登科犹记岁逢辛，曾见趋堂画里真。应与傅岩为后裔，定知何逊是前身。文章饰吏谁兼美，兄弟论交我最亲。月落屋梁秋署冷，忆君还是梦中人。
哭午儿
作者：李东阳
朝代：明
体裁：古风

今日复何日，忽此涕泪垂。骨肉能几何，此泪来无时。儿生不满晬，遂作终身期。若非天属缘，谁遣梦我罴。忆汝初生质，冰华粲琼枝。箸力不及兄，清澈似过之。严翁抚两孙，足慰二子思。婆携母复抱，传玩争欣嬉。吾弟蚤沦没，后生者难追。分支继中绝，亦以存孤嫠。孰谓既死身，不能庇一儿。空斋坐无语，一感百念随。岂不达死生，我哀心独知。登堂慰颜色，已矣不复悲。馀情或未释，昨夜梦在兹。
哭叶吏部
作者：李东阳
朝代：明
体裁：七言律诗

几日风尘眼正昏，忽闻哀报起开门。听馀空谷声犹在，望尽中流浪始奔。菉竹清风东署远，甘棠遗爱北州存。祗今耆旧摧残甚，那复能招此老魂。
哭商懋衡侍讲
作者：李东阳
朝代：明
体裁：七言律诗

科甲文章有父风，词林接武更谁同。讲经春殿炉烟煖，校艺秋闱烛影红。门阀并高缘有弟，头颅未白早称翁。生年五十还非夭，不道人间是梦中。
哭商裛衡侍讲
作者：李东阳
朝代：明

科甲文章有父风，词林接武更谁同。讲经春殿炉烟暖，校艺秋闱烛影红。门阀并高缘有弟，头颅未白早称翁。生年五十还非夭，不道人间是梦中。
哭女菱
作者：李东阳
朝代：明
体裁：七言律诗

夜堂娇语坐生嚬，眉目分明画里身。谁遣一朝为骨肉，极知千古共埃尘。回头尚觉呼名误，入想犹疑见面真。漫抚哀琴不成调，他年空忆辨弦人。
哭张行人睴吉
作者：李东阳
朝代：明
体裁：五言律诗

十载同年泪，因君更满襟。辞家万里远，忧国二毛侵。病减郎官俸，贫挥使者金。平生冰雪操，弦绝为知音。
哭竹岩梅先生
作者：李东阳
朝代：明
体裁：七言律诗

早将名姓托文章，长忆春风坐玉堂。师席久虚唐祭酒，门生终哭宋欧阳。家无旧草留封禅，国有遗忧在庙廊。一代几人今更几，为谁成就却摧伤。
哭舍弟东山十首·其一
作者：李东阳
朝代：明
体裁：五言律诗

四海惟兄弟，三生忽梦魂。乾坤身独在，肝腑义俱存。割绝翻成恨，欢娱不是恩。此情终类激，天意故难论。
哭舍弟东山十首·其七
作者：李东阳
朝代：明
体裁：五言律诗

义重潘夫子，三年授一经。在生心感激，垂死语丁宁。孝义闻遗轨，文章见发硎。王生亦呜咽，哀诔忍能听。
哭舍弟东山十首·其三
作者：李东阳
朝代：明
体裁：五言律诗

恸哭三郎逝，凄凉二载过。我心方抱棘，汝泪复悬河。齿为唇馀冷，哀从乐处多。犹怜梦中句，声断不成歌。
哭舍弟东山十首·其九
作者：李东阳
朝代：明
体裁：五言律诗

骨肉仍多病，三年血涕流。我身犹剧病，亲老更禁愁。薤叶偏多露，荆花亦自秋。牛眠恐未稳，匆迫重为谋。
哭舍弟东山十首·其二
作者：李东阳
朝代：明
体裁：五言律诗

乳哺生前恨，形骸死后身。弟兄吾最长，骨肉尔俱沦。愉色难供养，浮名不慰人。后生虽可念，渔猎恐伤神。
哭舍弟东山十首·其五
作者：李东阳
朝代：明
体裁：五言律诗

古人称一乐，此意极怜渠。喜色偏依面，微言或起予。肝肠中断绝，日月几居诸。羡杀原头鸟，相随鸟不如。
哭舍弟东山十首·其八
作者：李东阳
朝代：明
体裁：五言律诗

娶妇虽成寡，传宗幸有儿。向来三月仅，已是百年期。婉娈仍多病，存亡恐未知。我心逾第五，仓卒敢论私。
哭舍弟东山十首·其六
作者：李东阳
朝代：明
体裁：五言律诗

尔生虽弱弟，遇我若严师。不尽平生话，终惭死后知。在囊时颖发，于道亦潜窥。愁绝西堂梦，思君不为诗。
哭舍弟东山十首·其十
作者：李东阳
朝代：明
体裁：五言律诗

命也嗟谁及，悲哉秪自伤。万端皆触目，一日几回肠。晚岁归摇落，幽魂堕渺茫。诗成意不极，身在恨难忘。
哭舍弟东山十首·其四
作者：李东阳
朝代：明
体裁：五言律诗

婉娩承颜日，居然意不违。眼昏常剧泪，身病不胜衣。药裹经春断，书声入夜稀。旧时趋走地，寂寞少光辉。
哭舍弟东川五首·其一
作者：李东阳
朝代：明
体裁：五言律诗

树好连枝折，身危半臂存。乾坤几时梦，骨肉一生恩。寂寞空残话，苍茫有断魂。哀鸣时自触，痛极本无言。
哭舍弟东川五首·其三
作者：李东阳
朝代：明
体裁：五言律诗

坐客嗟王济，诸兄爱孔融。科名须尔辈，孝友是吾宗。弄笔时挥洒，论经或异同。羽毛看渐举，摧折向天风。
哭舍弟东川五首·其二
作者：李东阳
朝代：明
体裁：五言律诗

慈母嗟何及，三人瘦汝强。提携成老大，辛苦竟摧伤。世事翻今昔，悲歌递短长。向来门户托，回首意凄凉。
哭舍弟东川五首·其五
作者：李东阳
朝代：明
体裁：五言律诗

束卷朝仍出，移灯暮始归。病馀心力在，路隔死生违。南国诸生去，西邻旧主非。向来车马地，一过一沾衣。
哭舍弟东川五首·其四
作者：李东阳
朝代：明
体裁：五言律诗

江湖为客地，舟楫傍亲行。羁旅看颜色，仓皇数驿程。南乌怀夜匝，北雁望秋鸣。却望天涯草，萋萋春自生。
哭青溪倪太宰先生
作者：李东阳
朝代：明
体裁：七言律诗

握手藤床肉未寒，重来不觉泪汍澜。山川一代英灵尽，人物三朝作养难。班史旧编家继有，山公新启世传看。平生爱国忧民意，仕路谁堪语肺肝。
商山图
作者：李东阳
朝代：明

行尽商山觅紫芝，不应名姓有人知。閒来共说人间事，楚汉分明一局棋。
嘉杭道中
作者：李东阳
朝代：明
体裁：六言诗

远树依稀极浦，清溪宛转长桥。红裙女子朝汲，白发村翁暮樵。
四月二十二日日讲初罢柬体斋学士先生
作者：李东阳
朝代：明
体裁：七言律诗

三十年来两月忙，讲筵犹饱大官羊。联班左掖天颜近，散直西堂雨气凉。秪谓积诚须感格，敢言多暇得徜徉。词垣老友箴规在，未遣茅心一夜荒。
四禽图
作者：李东阳
朝代：明

樛枝老树幽岩里，山鹧双栖掉长尾。高鸣俯搦势不停，似向春风矜爪嘴。山头锦鸡金作冠，身披五采成斑斓。远从红日霁时见，更向碧山深处看。人言此物真绝特，同是山禽不同格。休将绿水照毛衣，只恐桃花妒颜色。¤
四禽图
作者：李东阳
朝代：明

樛枝老树幽岩里，山鹧双栖掉长尾。高鸣俯搦势不停，似向春风矜爪嘴。山头锦鸡金作冠，身披五采成斑斓。远从红日霁时见，更向碧山深处看。人言此物真绝特，同是山禽不同格。休将绿水照毛衣，只恐桃花妒颜色。空山雨过枇杷树，黄颗累累不知数。金衣公子正多情，惊堕金丸欲飞去。海榴花残红子新，沙上凫鹥来往频。每从水浅花深处，遥见隔花临水人。山禽关关水禽语，脉脉幽期似相许。莫负天晴日暖时，一春江上多风雨。碧林红叶惊飞鸟，江上秋风下来早。雁去鸿辞烟水空，蒹葭落尽芙蓉老。原头鹡鸰如有知，应怜岁暮得同栖。枝间戴胜声不住，应忆春园初降时。山林动物各有托，野雉分明出丛薄。见说丰年少网罗，低飞不及高飞乐。江南山深冬日暖，湖冰无澌湖水满。幽林晚径断人行，落尽梅花春不管。山茶花发争芳菲，翠翎蜡觜相光辉。烟生锦屿寒犹恋，雪满银塘夜未归。疏林落羽纷凌乱，回首青霄各分散。溪上鸳鸯独有情，春来冬去长为伴。叚鹆色不如鹦鹉，强向筵前学人语。网罗西下陇山空，毛羽虽佳不如汝。铁衣金觜双雕楹，世间无处无弓矰。试听内苑笼中语，空诵弥陀六字名。珊瑚出海海见底，谁掣长竿临海水。黑风驱雾卷冥蒙，化作禽飞向空起。北人未熟南禽名，岭外方言如鸟声。由来珍异非国宝，须识君王却贡情。金堤柳色黄于酒，枝上黄鹂娇胜柳。歌声宛转色娉婷，种种春光无不有。春来何迟去何速，回首红颜忆骑竹。急须携酒听黄鹂，莫待杨花眯人目。春山泼黛青淋漓，山际春禽双画眉。山光物色两浓淡，苦欲问春春不知。古来尤物皆成怪，谁遣山禽入图画。西京京兆今不归，林郎为了风流债。
四禽图·其一
作者：李东阳
朝代：明

樛枝老树幽岩里，山鹧双栖掉长尾。高鸣俯搦势不停，似向春风矜爪嘴。山头锦鸡金作冠，身披五采成斑斓。远从红日霁时见，更向碧山深处看。人言此物真绝特，同是山禽不同格。休将绿水照毛衣，只恐桃花妒颜色。
四禽图·其一
作者：李东阳
朝代：明
体裁：古风

樛枝老树幽岩里，山鹧双栖掉长尾。高鸣俯搦势不停，似向春风矜瓜觜。山头锦鸡金作冠，身被五采成斑斓。远从红日霁时见，更向碧山深处看。人言此物真绝特，同是山禽不同格。休将绿水照毛衣，祇恐桃花妒颜色。
四禽图·其一
作者：李东阳
朝代：明
体裁：古风

鸲鹆色不如鹦鹉，强向筵前学人语。网罗西下陇山空，毛羽虽佳不如汝。铁衣金觜双雕楹，世间无处无弓缯。试听内苑笼中语，空诵弥陀六字名。
四禽图·其三
作者：李东阳
朝代：明

碧林红叶惊飞鸟，江上秋风下来早。雁去鸿辞烟水空，蒹葭落尽芙蓉老。原头鹡鸰如有知，应怜岁暮得同栖。枝间戴胜声不住，应忆春园初降时。山林动物各有托，野雉分明出丛薄。见说丰年少网罗，低飞不及高飞乐。
四禽图·其三
作者：李东阳
朝代：明
体裁：古风

金堤柳色黄于酒，枝上黄鹂娇胜柳。歌声宛转色娉婷，种种春光无不有。春来何迟去何速，回首红颜忆骑竹。急须携酒听黄鹂，莫待杨花眯人目。
四禽图·其二
作者：李东阳
朝代：明
体裁：古风

珊瑚出海海见底，谁掣长竿临海水。黑风驱雾卷冥濛，化作禽飞向空起。北人未熟南禽名，岭外方言如鸟声。由来珍异非国宝，须识君王却贡情。
四禽图·其二
作者：李东阳
朝代：明

空山雨过枇杷树，黄颗累累不知数。金衣公子正多情，惊堕金丸欲飞去。海榴花残红子新，沙上凫鹥来往频。每从水浅花深处，遥见隔花临水人。山禽关关水禽语，脉脉幽期似相许。莫负天晴日暖时，一春江上多风雨。
四禽图·其五
作者：李东阳
朝代：明

叚鹆色不如鹦鹉，强向筵前学人语。网罗西下陇山空，毛羽虽佳不如汝。铁衣金觜双雕楹，世间无处无弓矰。试听内苑笼中语，空诵弥陀六字名。
四禽图·其六
作者：李东阳
朝代：明

珊瑚出海海见底，谁掣长竿临海水。黑风驱雾卷冥蒙，化作禽飞向空起。北人未熟南禽名，岭外方言如鸟声。由来珍异非国宝，须识君王却贡情。
四禽图·其四
作者：李东阳
朝代：明
体裁：古风

春山泼黛青淋漓，山际春禽双画眉。山光物色两浓淡，苦欲问春春不知。古来尤物皆成怪，谁遣山禽入图画。西京京兆今不归，林郎为了风流债。
四禽图·其四
作者：李东阳
朝代：明
体裁：古风

江南山深冬日䁔，湖冰无澌湖水满。幽林晚径断人行，落尽梅花春不管。山荼花发争芳菲，翠翎蜡觜相光辉。烟生锦屿寒犹恋，雪满银塘夜未归。疏林落羽纷零乱，回首青霄各分散。溪上鸳鸯独有情，春来冬去长为伴。
四禽图·其四
作者：李东阳
朝代：明

江南山深冬日暖，湖冰无澌湖水满。幽林晚径断人行，落尽梅花春不管。山茶花发争芳菲，翠翎蜡觜相光辉。烟生锦屿寒犹恋，雪满银塘夜未归。疏林落羽纷凌乱，回首青霄各分散。溪上鸳鸯独有情，春来冬去长为伴。
因张侍郎大经南行寄题叠嶂楼
作者：李东阳
朝代：明
体裁：五言排律

有美宣城客，曾登叠嶂楼。楼因谢公建，名自独孤留。万树龙鳞合，双溪燕尾流。朝光先见日，爽气忽横秋。斗转檐初挂，云轻栋欲浮。帘前无过鸟，天际有归舟。明月共千里，齐烟空九州。圆方看鹄举，郊薮识麟游。壮忆周南滞，奇思禹穴幽。世间无太白，千载愧赓酬。
团墩秋月
作者：李东阳
朝代：明
体裁：七言律诗

庾亮楼前月正明，谢公墩上雨初晴。清光照我双吟鬓，此夜怀人万里情。隔竹流萤看不见，绕枝羁鸟宿还惊。天涯一望乡心切，肠断秋山笛里声。